Studije arhitekture u Evropi- osnovne studije - SAT Agencija\nStudije arhitekture u Evropi\nOsnovne studije arhitekture u Evropi su postale izuzetno tražene u poslednje 2 godine. Iako nisu lake za završiti i dosta su retke na engleskom jeziku, bar kada pričamo o BA studijama, ovo zanimanje iako tradicionalno i dalje važi za jedno od najprofitabilnijih i najtraženijih.\nArhitektura je projektovanje i izgradnja objekata koje uključuje umetnost, matematiku, nauku i logistiku. Diploma arhitekture može vas naučiti kako crtati realne arhitektonske planove ručno ili pomoću računarskog softvera. Modovi poput održivog dizajna i planiranja za budućnost dostupni su za istraživanje. Takođe ćete pohađati kurseve algebre, astronomije, hemije, računarstva i umetnosti. Arhitektonske diplome su poznate po tome što su teške, ali i dalje veoma interesantne.\nPostoje različite vrste arhitekata sa specijalizovanim veštinama u različitim oblastima\n1. Pejzažna arhitektura\nDa li uživate u prirodi i zelenim površinama? Pejzažne arhitekte grade i dizajniraju upravo to. Pejzažne arhitekte grade vizuelno privlačne pejzaže za ljude i zajednice kroz dizajn parkova, vrtova, stambenih objekata, šetališta i odabira cveća i biljaka. Da biste bili efikasni u ovom sektoru, morate biti:\nTakođe biste trebali biti upoznati sa brigama o životnoj sredini i očuvanju kako biste pomogli u dizajnu.\n2. Dizajn enterijera\nOva oblast arhitekture dublje pojašnjena u nekim od naših prethodnih blog postova jeste namenjena pre svega studentima koji obožavaju deokr unutražnjosti objekata. Bilo da želite da dekorišete restoran ili salon, ova diploma pre svega traži da imate osećaj za prostor, boje i razne umetničke stilove da biste zadovoljili klijente.\nOvaj arhitektonski stil se fokusira na dizajn izgrađenog okruženja, kao što je izgradnja gradova i urbanih prostora. Prvenstveno se bavi dizajnom urbanih prostora. Takođe ćete razmotriti uticaj vaših planova na zajednice koje će raditi i živeti u ovoj oblasti.\nSvaka od ovih specijalizacija se može ponuditi kao modul tj kao deo Bachelor arhitektonske diplome kako bi se studentima omogućilo da dalje prate svoja interesovanja.\nKoje su to opcije koje mi preporučujemo? – studije arhitekture\n1.TU Eindhoven, Holandija\nOvaj tehnički univerzitet, rangiran među 100 najboljih na svetu nudi jednu od najboljih BA diploma arhitekture. Studije su kompletno na engleskom jeziku, traju 3 godine i polažete poseban prijemni ispit online svake godine u februaru. Studije različito koštaju u zavisnosti da li ste EU ili NONEU student, pa je tako za studenta EU školarina do 2000€ godišnje, a za nas oko 12.500€ bez mogućih stipendija. Ipak, ova diploma itekako vredi truda i finansija jer zaista otvara mnoga vrata.\n2. London South Bank University, UK\nOvaj državni univerzitet iako ne tako dobro rangiran kao univerzitet u Holandiji, ima predobre osnovne studije arhitekture koje su RIBA akreditovane. Studije traju 3 godine, univerzitet se nalazi u centru Londona, a cena godine je 14470 funti godišnje. Moguće je umanjenje od 3000 funti ukoliko imate bolji prosek u srednjoj školi i ukoliko aplicirate preko agencije.\nOvaj državni univerzitet u Italiji je jedan od najbolje rangiranih kada su studije arhitekture u pitanju. Osnovne studije su na engleskom jeziku, traju 3 godine i koštaju 3900€ godišnje. Ovaj program ima zahtevan prijemni ispit koji se održava svake godine u septembru pošto završite srednju školu. Prijemni obuhvata: matematiku, fiziku, crtanje, logiku i opšte znanje i nije nimalo jednostavan.\n4. Yasar University, Turska\nOvaj univerzitet se nalazi u Izmiru i nudi odlične četvorogodišnje studije arhitekture. Studije su na engleskom jeziku, i koštaju 6000 dolara godišnje. Imate i stipendije do 50% umanjenja školarine. Univerzitet ima i svoj dom i prelepu menzu, a najbolje od svega je što živite na moru. Ako niste znali, Turska je zemlja koja ima najbolje programe medicine i dizajna u Evropi, nude izuzetno kvalitetno obrazovanje, a život je zaita pristupačan.\n5. Pecs University, Mađarska\nOvaj državni univerzitet u Mađarskoj nudi interisane (BA + MA) studije arhitekture, znači traju 5 godina. Studije su na engleskom jeziku i koštaju 7600 dolara godišnje. Ovaj mali, mađarski gradić je zaista super mesto za studentski život, a ovaj univerzitet svake godine ima sve bolji rang na svetskim listama. Dobra vest je da je ovaj program podoban za Stipendium Hungaricum, punu stipendiju, tako da ne oklevajte da probate! Ovde nemate prijemni ispit, već morate da napravite digitalni portfolio.\n6. Warsaw University of Technology, Poljska\nOvaj državni univerzitet nudi super program arhitekture u trajanju od 4 godine na engleskom jeziku. Cena studija godišnje jeste 4000€, a imate i prijemni ispit. Prvo se polažu engleski i matematika, a zatim se dobija poseban zadatak iz arhitekture koji je svake godine drugačiji. Nakon te dve faze sledi intervju i tek onda dobijate odluku da li ste upisani. Svakako, ako želite da ste bliže kući, ovo je super opcija!\nUkoliko niste sigurni koja je opcija za vas, obavezno nam se javite da zakažemo konsultacje. Na njima možemo da uradimo detaljno profilisanje i da vidimo šta najviše odgovara vašim kvalifikacijama i budžetu.\nGde na studije dizajna enterijera?Osnovne studije psihologije


11. Međunarodni festival turističkog i ekološkog filma - SILAFEST 2019. Veliko Gradište FOTO VIDEO • Poportal\nSILAFEST je deo lanca filmskih festivala CIFFT koji pod patronatom Svetske turističke organizacije – UNWTO. CIFFT okuplja najbolje festivale ove vrste filmova u svetu koji se održavaju u Njujorku, Los Anđelesu, Varšavi, Berlinu, Kanu, Portu, Beču, Istanbul…\nSvečano otvaranje Festivala je u nedelju, 01. septembra, u 20,00 časova, dok će se ceremonija dodele festivalskih nagrada održati u petak, 06. septembra, takođe u 20,00 časova. U slučaju kiše svečanost će se održati u Kulturnom centru u Velikom Gradištu.\nOva jedinstvena turističko-ekološka manifestacija na našim prostorima, okupiće desetine, režisera, producenata i drugih tvoraca turističkih i ekoloških filmova iz čitavog sveta koji su se našli u užem izboru za festivalske nagrade. Naime, od 196 pristiglih filmova selekciona komisijja je odlučila da žiriju i festivalskoj publici prikaže 57 najboljih ostvarenja. Program festival i spisak selektoanih filmova možete naći u prilogu poziva.\nIzuzetan značaj ovogodišnjem festivalu daće i poljski i professor Dr Terence Cliford Ammos godine. koji je ujedno i Predsednik žirija.\nDr Terens Kliford-Amos je Evropski konsultant visokog obrazovanja koji ima više od dvadeset godina iskustva u visokom obrazovanju, kao predavač, istraživač i viši administrator. Bio je gostujući saradnik na Oksfordu i Kembridžu, dekan, šef katedre za engleski jezik, a trenutno gostujući naučnik na Univerzitetu Catholikue De Lille, Francuska i počasni gostujući profesor na Univerzitetu LiUM, Švajcarska. Njegova dela o engleskom jeziku i književnosti su objavljvana širom sveta\nTerens je i savetnik za lokalnu samoupravu i gradonačelnik Cinkue Port Sandwicha. U maju 2010, izabran je za glasnogovornika u kancelariju predsednika Cinkue Porta u Engleskoj a ubrzo nakon toga je imenovan za Potpredsednik Telesio-Galilej akademije nauka.\nU junu 2010 se pridružio odboru Wharf resursa PLC, Yellow Resources Plc i Allied Gold Resources Plc kao predsednik Upravnog odbora.\nTerens je predsednik „21st Century Filmworks Ltd“.\nI ove godine je tokom festival organizovan izuzetan prateći program koji će svim gostima iz zemlje i inostranstva prikazati velike mogućnosti ovog dela Podunavlja – od poseta Ramskoj tvrdjavi, Golubačkom gradu, uživanje u ribljim specijalitetima spremanim od strane lokalnih ribara, do takmičenja u ribolovu na plovak, plovidbe brodom po Dunavu..\nDirektni pokrovitelji SILAFEST-a su, opština Veliko Gradište, Ministarsto trgovine, turizma i telekomunikacija, Turistička organizacija Veliko Gradište, Turistička organizacija Srbije, Visoka turistička škola strukovnih studija iz Beograda i drugi.\nRemont sistema za grejanje – Priprema za zimsku sezonu\nJAZAS: Kamp „Žmurke s decom“ – „Hide & Seek“ u Požarevcu\n18/09/2018 18/09/2018 P.Radovanović


Montenomaks ponovo podržao akciju "Podijelimo, jer zajedno možemo više"\nMontenomaks je podržao akciju "Podijelimo, jer zajedno možemo više" besplatnom distribucijom paketa sa školskim priborom za djecu iz socijalno ugroženih porodica.\nUdruženje Roditelji realizovalo je 11. akciju "Podijelimo, jer zajedno možemo više" sa ciljem obezbjeđivanja pomoći socijalno ugroženim porodicama. Oko 650 mališana dobilo je nove sveske, bojice, knjige i ostali pribor za uspješan početak školske godine.\n„Montenomaks tradicionalno učestvuje u ovoj akciji, već nekoliko godina unazad. Do ove godine, učestvovali smo i doniranjem kompleta polovnih udžbenika, ali kako su od ove godine za sve osnovce udžbenici obezbijeđeni od strane države, nije bilo potrebe za tim. Ipak, kao i preko cijele godine, ostali smo na raspolaganju za pružanje besplatne dostave kada su u pitanju humanitarni paketi. Naša saradnja sa Udruženjem Roditelji je višegodišnja i veoma korisna, nadamo se za cijelu društvenu zajednicu.“, rekla je Sara Fetić Mujagić, asistent kvaliteta u Montenomaksu.\nRealizaciji ove akcije su doprinijeli i humani pojedinci, kao i društveno odgovorne kompanije.


U Pekingu je otvoren veliki Sajam automobila, prvi međunarodni skup tog sektora ove godine pošto su svi ostali otkazani zbog pandemije koronavirusa.\nIzloženo je 800 automobila, od kojih su 82 svetske premijere, dok se proizvođači trkaju da osvoje deo tržišta i ožive interes potrošača za kupovinu koja je bila u krizi i pre pandemije.\nDesetine novih modela električnih vozila su glavne zvezde Sajma, od kojih proizvođači nekih obećavaju domet veći od 600 kilometara s jednim punjenjem baterija, što je više od mnogih modela s klasičnim, benzinskim motorima.\nFord je u Kini priredio debi svog potpuno električnog SUV “Mustang Mach-E”. Obećava ubrzanje od 0 do 100 km/h za 3,5 sekunde.\nNisan je prikazao svoj potpuno električni terenac “Ariia”, za koji kaže da može da s jednim punjenjem baterija pređe do 610 kilometara.\nBMW je prikazao svoj “iX3”, električni SUV koji će se proizvoditi u Kini. Ta kompanija je priredila i svetski debi svoje limuzine M3 i kupea M4 što odražava rastuću važnost kineskog tržišta luksuznih vozila.\n“Pekinški Sajam je simbol nade”, rekao je generalni direktor BMW u Kini, Johen Goler.\nGeely Auto, u državnom vlasništvu, prikazao je modele koji obećavaju više od 500 kilometara s jednim punjenjem baterija.\nTakođe kineski i državni GAC New Energy radi na planovima za izvoz u Evropu, a linija modela “Aion” uključuje limuzinu s elektro-pogonom i konceptni SUV s pogonom na vodonične gorivne ćelije.\nŠtand budućeg modela američkog Tesle je privukao veliki broj posetilaca, kao i modeli kineskih proizvođača.\nProdaja je ponovo počela da raste posle prvog, vrlo teškog tromesečja, i to avgusta ove godine za šest odsto više nego istog meseca prošle, po kineskoj federaciji proizvođača automobila.\nIpak procenjuje se da će broj prodatih automobila u Kini ove godine opasti za devet odsto u odnosu na prošlu, a da će u drugoj polovini ove godine porasti prodaja električnih vozila, smatra rejting agencija S&P.\nRenomirani proizvođači Folksvagen i BMW nameravaju da potupno električne modele proizvode u Kini, dok drugi proizvođači iz inostranstva očekuju da Kina, prva veća privreda koja je počela da se oporavlja od pandemije, pomogne povećanju prodaje i smanji njihove višemilionske gubitke.\nDok se procenjuje da prodaja automobila u svetu može da ove godine opadne 20 odsto, S&P očekuje da će Kina biti jedina koja će tokom naredne dve godine usepti da se vreati na obim prodaje iz 2019. godine.


07-10-2019 15:08 Svet Planeta\nFrancuski predsednik Emanuel Makron dao je Borisu DŽonson rok do kraja nedelje da iz osnove revidira plan za Bregzit, povećavajući izglede da pregovori propadnu za par dana.\nEmanuel Markon (Foto: kremlin.ru)\nPredloge koje je Velika Britanija iznela prošle nedelje Brisel ocenjuje kao nepogodne da posluže kao osnova za sporazum, a Emanuel Makron je istakao da je sada na Velikoj Britaniji da još jednom razmisli pre predstojećeg samita EU.\nNakon što je odbio da se lično sastane s britanskim premijerom, Makron je u telefonskom razgovoru s DŽonsonom u nedelju naglasio da će se dalji pregovori odvijati preko posrednika Mišela Barnjea, glavnog pregovarača EU.\n- Boris DŽonson je izneo najnovije predloge - izjavio je zvaničnik Jelisejske palate povodom razgovora.\n- Predsednik mu je rekao da će se pregovori u narednih nekoliko dana biti nastavljeni s timom Mišela Barnjea, kako bi se na kraju nedelje ocenilo da li je moguć sporazum koji poštuje principe EU.\nBritanski predlog obuhvata ponovno uvođenje carinskih kontrola na irskom ostrvu i veto Demokratske unionističke partije na ostanak Severne Irske na jedinstvenom tržištu robe EU - aranžman osmišljen da se izbegnu kontrole na granici.\nKako se navodi, DŽonson je o svom predlogu Bregzita razgovarao s Makronom i portugalskim premijerom Antoniom Kostom.\n- Ovo je prilika da se postigne dogovor. Dogovor koji podržavaju parlamentarci i sporazum koji podrazumeva kompromise na svim stranama. Britanija je dala veliku, važnu ponudu, međutim, vreme je da i Evropska komisija pokaže volju za kompromisom. Ukoliko se to ne desi, Britanija će napustiti EU bez sporazuma - rekao je dobro obavešteni zvaničnik iz Dauning strita.\nKako se navodi, dok se približava krajnji rok, 31. oktobar, DŽonson sve česće pominje da neće biti još jednog odlaganja Bregzita, ali i da neće prekršiti zakon koji ga obavezuje da zahteva ponovni postupak ako do 19. oktobra ne bude dogovoren sporazum o povlačenju.\nMakronov odgovor DŽonsonu usledio je nakon što je holandski premijer Mark Rute u telefonskom razgovoru u subotu rekao DŽonsonu da EU27 neće prihvatiti sporazum koji podrazumeva uvođenje carinskih kontrola na irskom ostrvu.\nS obzirom da je Velika Britanija dobila svega nekoliko dana da ponovo razmotri ključne aspekte svojih predloga, zvaničnici u Briselu opisuju pregovore kao "farsu".\nPregovori dve strane su očigledno dospeli u ćorsokak. Najviši DŽonsonov savetnik Dominik Kamings rekao je pomoćnicima iz Konzervativne stranke da vlada neće suštinski menjati predlog.\nU međuvremenu, premijer Letonije Krišjanis Karinš rekao je za BBC da je sada sve u DŽonsonovim rukama.\n- Ukoliko ponuda iz Britanije bude po principu "uzmi ili ostavi", biće vrlo teško postići dogovor. Sada sve zavisi od DŽonsonove volje, jer smo mi, na evropskoj strani, uvek otvoreni i okrenuti ka postizanju dogovora.\nRusija je spremna da počne nuklearnu saradnju sa Kubom! Više o tome OVDE.\nRAZVOD ĆE BITI MIRAN: Velika Britanija i EU postigli sporazum o „Bregzitu“


Aleksandra, Author at Televizija K3\nNBA: Pobjede Golden Stejta, Vašingtona i San Antonija\nBy Aleksandra on 12 Januara, 2016 Košarka, Sport\nGolden Stejt je savladao Majami kod kuće sa 111:103, a Kari je ubacio 31 poen (11-27 iz igre), uz 2 skoka i 6 asistencija. Voriorsi sada imaju skor 36-2 i već su dostigli polovinu pobjeda od 72 koliko su Čikago Bulsi u svojoj rekordnoj 1996/1997. “Pogledaš to i pomisliš: Vau, 36-2, ovo je ludo. To […]\nZlatna lopta: Ivanović i Ćurčić glasali za Mesija\nBy Aleksandra on 12 Januara, 2016 Fudbal, Sport\nIvanović je Mesiju dao pet poena, tri je dodijelio saigraču iz Čelsija, reprezentativcu Belgije Edenu Azaru, a jedan članu brazilske selekcije i Barselone Nejmaru. Selektor Srbije Radovan Ćurčić pet poena je dao Mesiju, tri Kristijanu Ronaldu, a jedan Nejmaru. U glasanju je učestvovao i fudbaler Crvene zvezde Džošua Parker, a kao kapiten reprezentacije Antigve i […]\nGvardiola: Izvinjavam se kolegama zbog pritiska\nGvardiola je krajem prethodne godine izjavio da u junu odlazi iz Bajerna u Premijer ligu, da ima nekoliko ponuda i da će ime novog kluba otkriti kada sve bude završeno. – Žao mi je, i kao igrač i sada kao trener uvijek sam imao veliko poštovanje prema kolegama. Žao mi je, nisam imao namjeru […]\nVelika Britanija: Hiljade ljekara u štrajku\nBy Aleksandra on 12 Januara, 2016 Novosti, Svijet\nOko 50.000 specijalizanata, koji čine trećinu zdravstvenih radnika, stupili su u jednodnevni štrajk zbog Vladinog plana o promjeni pravilnika o zaradama i radnom vremenu. Ljekari tvrde da će te izmjene ugroziti pacijente, a Vlada smatra da zdravstveni sistem mora biti fleksibilniji, da bi pružao usluge i vikendom, prenio je AP. Zbog današnjeg štrajka otkazano […]\nBy Aleksandra on 12 Januara, 2016 Novosti, RS/BiH\nSastanak će biti održan u zgradi Generalnog sekretarijata predsjednika Republike na Andrićevom vencu sa početkom u 14 časova, saopšteno je iz kabineta predsjednika Srbije. Izjave za medije nisu planirane.\nŠabac-Pacijent ubio medicinsku sestru\nBy Aleksandra on 12 Januara, 2016 Novosti, Region\nKako RTS nezvanično saznaje, pacijent V. V. je ušao u ordinaciju i ubo medicinsku sestru LJ. P. Nakon toga je i dalje sjedio u čekaonici, gde je i uhapšen. Dopisnik RTS-a saznaje i da je V. V. psihijatrijski bolesnik i da je nekoliko godina ležao u zatvoru jer je u saobraćajnoj nesreći usmrtio dete. […]\nPotvrđena pogibija deset ljudi\nTelevizija “Ahaber” izvijestila je da je riječ o napadu bombaša samoubice, ali ta informacija nije potvrđena iz nezavisnih izvora. Turska policija blokirala je područje detonacije u blizini Plave džamije, koju svakodnevno obilazi veliki broj turista. Detonacija se dogodila nešto iza 10.00 časova po lokalnom vremenu. “Preduzimamo mjere predostrožnosti za slučaj da […]\nDukić očekuje procesuiranje najsloženijih predmeta\n“Uvjereni smo da će Tužilaštvo BiH, koje predvodi glavni tužilac Goran Salihović, učiniti sve da se procesuiraju najsloženiji predmeti, kao što su `Atif Dudaković`, `Dobrovoljačka`, `Tuzlanska kolona`, `Sijekovac`, zatim zločini u Derventi, Brodu, Mrkonjić Gradu, 12 opština u zapadnoj Krajini, kao i zločini u 126 logora za Srbe u Sarajevu”, naveo je Dukić. […]\nNovaković: Savjet ministara da definiše ustavni osnov za zakone\nNovaković je kao primjer naveo prijedloge zakona o izmjenama i dopunama Zakona o ministarstvima i drugim organima uprave BiH, Zakona o upravi i Zakona o kontroli kretanja oružja i vojne opreme. “Predlagač je naveo da je Parlamentarna skupština ovlaštena za donošenje zakona. To nije ustavni osnov za predlagača, to je član koji definiše ovlaštenja parlamenta”, […]\nKijev računa na vojnu opremu iz SAD\nOn je rekao da Kongres trenutno radi na konkretnim zakonima o vojnoj pomoći Ukrajini, kao i da je u tu svrhu u američkom budžetu izdvojeno 658 miliona dolara. “Ti zakoni su usjmereni kako bi se ta pomoć što prije realizovala“, rekao je Čalij. On očekuje da će u narednih nekoliko mjeseci već biti poznato […]


Sudski tumači i prevodioci - Aranđelovac\nSudski tumači i prevodioci Aranđelovac\nSudski tumači i prevodioci Aranđelovac - Audio verzija\nIspod planine Bukulje i na izvorištu reke Kubršnice, ugnezdio se šumadijski grad Aranđelovac sa svojih pedesetak hiljada stanovnika. U sastav ove opštine, pored pomenutog grada, ulazi i 18 seoskih naselja.\nU doba Rimskog carstva, prostor koji danas zauzima grad Aranđelovac, nalazio se u sastavu provincije Gornje Mezije, a u srednjem veku, imao je bitnu ulogu u tadašnjoj srpskoj državi, s obzirom na to da je ovuda prolazio čuveni Beogradski drum, koji je od glavnog grada, preko planine Rudnik, išao do Prizrena.\nPodaci iz pisanih dokumenata vezanih za period austrijske okupacije naše zemlje, u prvoj polovini 18. veka, govore da su se tada na području današnje aranđelovačke opštine nalazila naselja Jelovik, Ranilović, Tulež, Darosava i Progoreoci, u sastavu beogradskog distrikta, i Vrbica, Stojnik, Vulkasovci, Lapin potok, Misača, Kopljare, Garaši i zaseoci Trešnjevica i Vrbice, u sklopu kragujevačkog distrikta.\nDanašnje naselje osnovano je pismenim dekretom kojim je knez Miloš 1859. godine naredio da se u Bukoviku podigne crkva Svetog Aranđela i da se varoš Vrbica preimenuje u Aranđelovac. U to vreme je i sreska kancelarija iz Topole premeštena u ovo mesto.\nU današnje vreme, Aranđelovac predstavlja grad sa velikim potencijalima, ali i prijatno mesto za život. Najunosnija ovdašnja firma je, svakako, AD „Knjaz Miloš“ koja proizvodi mineralnu vodu, sokove i energetske napitke. Poznato preduzeće „Venčac“ vrši eksploataciju mermera sa istoimene planine, a tu su i PP „Peštan“, DD „Kubršnica“, „Elka“ i mogi drugi.\nU Aranđelovcu se nalazi i čuvena Bukovička banja, čija je lekovita voda nadaleko poznata, a tu je i veoma moderan hotel „Izvor“, otvoren pre nekoliko godine. U predivnom parku koji okružuje banju nalazi se i hotel „Staro zdanje“, nastao još u vreme dinastije Obrenović. Tu su još i mnoge druge znamenitosti, poput, Risovačke pećine, crkve Svetog Arhanđela Gavrila ili etno sela na putu za Bukulju.\nOsim navedenih zanimljivih mesta, u ovom gradu u srcu Šumadije možete dobiti i brojne usluge stručnjaka Akademije Oxford. Tu, pre svega, mislimo da prevodioce i sudske tumače Aranđelovac koji nude prevod i overu svih vrsta dokumenata i to u okviru čak 40 svetskih jezika, uključujući i srpski, naravno. Stručno i iskustveno su osposobljeni da za vas urade i prevod potrebnih materijala direktno, sa jednog na drugi strani jezik. Preciznije rečeno, ako imate dokument na engleskom jeziku koji treba da se prevede na, recimo, španski, prevodioci i sudski tumači Aranđelovac neće pomenuti sadržaj najpre sa engleskog prevoditi na srpski, pa tek onda na španski, već neposredno sa jednog na drugi strani jezik. Ovim ne samo da će uštedeti novac svojih klijenata, već će moći da traženi posao obave za kraće vreme, bez ikakvih dodatnih peripetija.\nDa dodamo i to da Akademija Oxford svim aranđelovačkim đacima i budućim studentima nudi prvoklasnu pripremu za polaganje prijemnih ispita na željenim fakultetima, višim školama, gimnazijama i, naravno, srednjim stručnim školama. Oni koji žele da nauče neki strani jezik, mogu kod nas pohađati sertifikovane kurseve, na kojima će, brzo i lako, uz iskusne predavače, usvojiti željeni jezik i, nakon završnog testa, dobiti međunarodno priznato uverenje koje potvrđuje nivo znanja koje su stekli. Takođe nudimo i kvalifikacije za mnoga zanimanja III i IV stepen stručnosti, kao i vrhunsku obuku za rad na računaru.\nPrevodioci i sudski tumači Šabac\nStručnjaci koji prevode i overavaju dokumenta i javne isprave rade jedan veoma odgovoran posao. Radi se o tome da je njihov zadatak i krajnji cilj da vaš prevedeni materijal učine pravno i zakonski važećim, time što će ga overiti svojim pečatom. Međutim, da bi to uradili, oni moaju prethodno da izvrše detaljno upoređivanje prevoda koji ste doneli sa originalnim dokumentom na osnovu koga je prevod urađen. Tek ako utvrde da su prevedena i izvorna verzija materijala identične, vrše overu.\nKlijenti nam se najčešće obraćaju sa zahtevom da za njih uradimo kompletnu uslugu, koja podrazumeva i prevod i overu dokumenata, jer na taj način lako i za relativno kratko vreme, ali i po izuzetno povoljnim cenama, dobijaju materijal koji slobodno mogu dalje da koriste u međunarodnom pravnom prometu, kao i za obavljanje različitih administrativnih poslova. S tim u vezi ističemo da u svom timu imamo stručnjake kakve ćete retko gde naći, čak i za jezike poput hebrejskog, romskog, persijskog, znakovnog, korejskog, pakistanskog ili estonskog. Radimo i prevod dokumenata sa i na latinski jezik koji, iako određen kao mrtav, možemo i danas sresti u pisanom materijalu koji se odnosi na pravosuđe ili medicinu. Podrazumeva se, naravno, da obrađujemo dokumenta klijenata i u okviru stranih jezika koji se najčešće traže, a to su engleski, ruski, nemački, italijanski, francuski, španski, ali i grčki, arapski, turski, ukrajinski, rumunski, bugarski ili mađarski. Prevodioci i sudski tumači Aranđelovac često prevode i sa slovenačkog, hrvatskog, bosanskog i makedonskog jezika, ali i na njih prebaciju sadržaje napisane drugim jezicima. Radimo i sa holandskim, belgijski, portugalskim, češkim, poljskim, slovačkim, ali i sa švedskim, finskim i norveškim, to jest, skandinavskim jezicima, te imamo i ovlašćene stručnjake za kineski i japanski jezik.\nMeđu profesionalcima koji rade kod nas su i lektori i korektori koji će, za tili čas, izvršiti redakturu prevoda koji već imate, a kojim niste zadovoljni, pošto je urađen na neprimeren način, nestručno ili vam, jednostavno, zbog nečega ne odgovara. Nakon toga, dokument koji tražite će biti perfektno preveden i na svaki način odgovarati originalnom dokumentu i, samim tim, biti spreman za overu sudskog tumača Aranđelovac.\nKako rade prevodioci i sudski tumači Aranđelovac?\nSudski tumač Aranđelovac je osoba koja će vam izdati overeni prevod traženog dokumenta ili javne isprave i jamčiti da je on istovetan originalnom. Prvi korak u ovom procesu je, svakako, samo prevođenje sadržaja dotičnog dokumenta, koji zaista mora da bude perfektno urađen, odnosno mora da odgovara izvornom materijalu, kako prema sadržaju, tako i u jezičkom, stilskom i terminološkom smislu. Ne treba naglašavati da u prevedenoj verziji dokumenta ne sme da nude slovnih, pravopisnih ili gramatičkih grešaka. Nakon toga, prevodioci i sudski tumači Aranđelovac pažljivo, sistematično i detaljno upoređuju ove dve verzije dotičnog dokumenta – originalnu i prevedenu. Ako utvrde da među njima ne postoje razlike, na prevedeni dokument stavljaju svoj pečat sa registracionim brojem, potpisuju ga i tako svrstavaju u one koji se mogu dalje koristiti u međunarodnom pravnom prometu.\nKao što je već rečeno, obe usluge, odnosno i prevod i overu dokumentacije, možete dobiti kod nas i time za kratko vreme završiti kompletan posao. Prevodioci i sudski tumači Aranđelovac će, nakon što ih jednom budete angažovali, biti oni kojima ćete se uvek vraćati kada vam zatrebaju prevod i overa bilo koje vrste dokumenata.\nNaglašavamo, dakle, da je, pre početka posla, nužno da nam na uvid dostavite originalna dokumenta koja se prevode i overavaju ili bar njihove, na propisan način, overene kopije. Materijal možete da nam dostavite lično ili da ga pošeljete preporučenom pošiljkom preko „Pošte Srbije“. Za dostavu možete odabrati i neku kurirsku službu koja radi na teritoriji Aranđelovca.\nIsključivo u slučaju da je neophodno da se vaš prevod završi za kraće vreme od onog koje prevodioci i sudski tumači Aranđelovac u uobičajenim situacijama nude, možete se opredeliti za takozvani „hitan prevod“, koji znači da vam je dozvoljeno da dokumenta koja se obrađuju dostavite skenirana na naš mejl, ali da morate naknadno dostaviti i njihove originale, jer je to jedini način da posao završimo brže, u roku koji ste zahtevali.\nValjalo bi i da, prilikom predaje dokumentacije, našem ovlašćenom predstavniku navedete i kako želite da preuzmete materijal nakon što se posao završi. Vašu originalnu dokumentaciju zajedno sa overenim prevodom iste možete lično preuzeti, u našoj poslovnici, ili vam mogu biti poslata preko neke kurirske službe ili preporučeno, poštanskom pošiljkom. Ako vam šaljemo dokumenta, treba da znate da vi plaćate troškove dostave, prema važećem cenovniku konkretne službe koja vrši tu uslugu, a ova cena se obračunava odvojeno od one koja se odnosi na prevod i overu materijala.\nDokumenta koja obrađuju prevodioci i sudski tumači Aranđelovac\nStručjaci koji sačinjavaju naš tim prevode i overavaju bukvalno sve vrste dokumenata, bilo da ona spadaju u lična ili poslovna.\nU veliku grupu ličnih dokumenata spadaju, pre svega, lične isprave, poput lične karte, pasoša, izvoda iz matične knjige rođenih i uverenja o državljanstvu. Prevodioci i sudski tumači Aranđelovac obrađuju i ostale isprave ovog tipa, kao što su vozačka i saobraćajna dozvola, izvod iz matične knjige venčanih i umrlih, radna dozvola, kao i sva ona dokumenta koja se predaju nadležim institucijama iz oblasti obrazovanja, radi nastavka školovanja ili ostvarivanja drugih prava. To su, na primer, diploma i dodatak diplomi, svedočanstva završenih razreda osnovne i srednje škole, prepis ocena, nastavni planovi i programi fakulteta, uverenje o položenim ispitima, kao i potvrda o redovnom školovanju ili studiranju. U lična dokumenta mogu se ubrojati i sve vrste potvrda i uverenja, od kojih prevodioci i sudski tumači Aranđelovac najčešće prevode i overavaju potvrdu o stanju na računu u banci, uverenje o nekažnjavanju, zatim potvrdu o slobodnom bračnom stanju, kao i onu o redovnom zaposlenju ili o neosuđivanosti. Ova grupa dokumenata obuhvata i razne izjave građana i saglasnosti, ali i svu medicinsku i farmaceutsku dokumentaciju, poput, na primer, specifikacija farmaceutskih proizvoda, uputstava za lekove i karakteristika proizvoda , lekarskih nalaza ili razne dokumentacije o medicinskim proizvodima.\nU vrlo obimnu grupu poslovnih dokumenata koja prevodioci i sudski tumači Aranđelovac prihvataju da prevedu i overe, spadaju, pre svega sve vrste poslovnih ugovora, kao što su, recimo, kupoprodajni ili oni o prodaji roba i usluga, kao i rešenja o osnivanju privrednog lica, statut i osnivački akt preduzeća, ali i bilansi stanja i uspeha, revizorski i godišnji izveštaji i izvodi iz Agencije za privredne registre. Ovde se mogu ubrojati i sve fakture, odluke i patenti, ali i tenderska dokumentacija, posebno aktuelna u savremenom poslovanju. U okviru poslovnih dokumenata, možemo izdvojiti i podgrupu onih koja su vezana za pravosudni sistem, a to su, zapravo, sva pravna akta, to jest, različite vrste sudskih presuda i rešenja, kao što je, na primer, rešenje o razvodu braka, zatim ugovori, sertifikati, razne dozvole, licence, odluke, pravilnici i izveštaji, ali i punomoćja i saglasnosti o zastupanju. Prevodioci i sudski tumači Aranđelovac obrađuju i svu tehničku dokumentaciju u koju, recimo, možemo svrstati razne deklaracije proizvoda, laboratorijska ispitivanja tehničkih uzoraka ili uputstva za rukovanje.\nValja istaći i to da su naši stručnjaci osposobljeni da urade, u poslednje vreme sve traženiji, prevod pravnih akti, odnosno, tekovina Evropske Unije.\nPrema pravilima koja propisuje Zakon o uređenju sudova naše zemlje, prevodioci i sudski tumači Aranđelovac imaju visokoškolske kvalifikacije za jezik kojim se bave, a i veoma dobro vladaju pravnom terminologijom koja može da se pojavi u dokumentima koja se prevode. Osim toga, zakletvom su se obavezali da će pošteno i časno obavljati svoj posao, što, svakako uključuje i to da će se prema svojim klijentima, odnosno preme podacima koji su im povereni, ophoditi na propisan način, to jest, da će onemogućiti bilo kakvu vrstu zloupotrebe dokumenata sa kojima rade i čuvati sve informacije koje se u njima nalaze. Dakle, možete biti potpuno rasterećeni svih briga kada sa nama sarađujete, pošto su profesionalizam i stručnost našeg tima zaista na zavidnom nivou.\nCene naših usluga, u ovom slučaju, prevoda i overe, možete videti u zvaničnom cenovniku Akademije Oxford, a, s tim u vezi, trebalo bi da znate da jedna strane prevedenog dokumenta odgovara jednoj strani kucanog prevoda bilo kog teksta, što znači 1800 slovnih mesta, sa sve uračunatim razmacima koji se nalaze između reči.\nImajući u vidu činjenicu da prevodioci i sudski tumači Aranđelovac ne moraju tačno da znaju kakve se sve vrste overa zahtevaju za vaš konkretni dokument, preporučujemo vam da se o tome detaljno raspitate u nadležnoj instituciju pre nego što nam dostavite materijal koji treba da se prevede i overi. Za ovo postoji više razloga. Naime, iako je, da bi neka dokumenta postala pravno validna, u većini slučajeva dovoljan samo pečat ovlašćenog sudskog tumača, postoje i one situacije kada se zahteva overa haškim Apostille pečatom. To je, zapravo, overa koja je iznad overe sudskog tumača, a kojom se legalizuju dokumenta i omogućava njihova dalja upotreba u svim državama potpisnicama Haške konvencije. U Srbiji su za apostiliranje dokumenata i javnih isprava nadležni sudovi koji deluju na teritoriji na kojoj je izdat dokument koji se overava.\nVrlo je, dakle, važno da sakupite sve informacije o ovom pitanju, a za to bi trebalo da stručnoj osobi u odgovarajućoj instituciji objasnite za šta vam je tačno potreban dotični prevod dokumenta, pošto ima situacija kada zakon nalaže da se Apostille pečat stavlja i na originalan i na prevedeni dokument, a ponekad se zahteva i prevod samog pečata.\nZa sve poslove u vezi sa ovom vrstom overe prevedenih dokumenata zaduženi su Osnovni sudovi, kojih ima u svakom većem mestu u Srbiji. Osnovni sud u Aranđelovcu nalazi se u Ulici Knjaza Miloša 102, a u njegovoj nadležnosti su i sudska jedinica u Topoli i prijemna kancelarija u Rači. Broj telefona je 034-61-70-637. Overavanje javnih isprava koje će se koristiti u inostranstvu vrši se u sudskoj upravi, u kancelariji broj 27, a zahtev sa pratećom dokumentacijom se predaje na prijemnoj pisarnici.\nUkoliko i pored detaljnih objašnjenja, budete imali nekih pitanja u vezi bilo kog segmenta našeg rada, možete nam se slobodno obratiti, a, ako bude bilo potrebno, zakazaćemo vam i besplatnu konsultaciju, na kojoj će naš ovlašćeni predstavnik otkloniti sve nejasnoće.\nKategorije prevoda za Aranđelovac\nIzračunajte okvirnu cenu prevoda za Aranđelovac\nSpisak sudskih tumača za grad Aranđelovac\nCenovnik prevodilačkih usluga sudskih tumača za grad Aranđelovac\nSudski tumači i prevodioci u Aranđelovcu


Holmatro - industrijski alati\nHolmatro hidraulička oprema i sistemi koriste se u industriji širom sveta. Više od 50 godina nakon osnivanja 1967. godine, kompanija nastavlja sa poštovanjem korena i predstavlja izvrsnost u performansama, inovacijama i kvalitetu. Holmatro alati i rešenja dizajnirani su da olakšaju i poboljšaju kvalitet života pružanjem rešenja koja su inovativna i značajna. Na ovaj način, kompanija Holmatro svetu nudi tehnologiju koja "Povezuje generacije".\nObiman proizvodni program Holmatro industrijski alati sadrži veliki broj visokopritisnih hidrauličkih, pneumatskih i mehaničkih alata. Asortiman industrijskih alata uključuje hidrauličke cilindre, alate za podizanje, ručne alate, hidrauličke pumpe, komponente sistema, hidrauliku za naprezanje i propelerske setove. Svi uređaji su dizajnirani za proizvodnju i kontrolu precizne snage u različitim industrijskim aplikacijama kao što su železare, površinski i jamski kopovi, brodogradilišta, teški transporti, građevinarstvo itd.\nSIBRE podržava Vaše poslovne procese sa više od 50 godina iskustva na najoptimalniji način – od razvoja proizvodnje, preko proizvodnje kočnica do prodaje i servisa širom sveta sa specifičnim zahtevima održavanja.


Pozorišna predstava “U senci Hamleta” – Дечји културни центар Београд\nPosted on 14/05/2013 27/06/2018\nSavremeni “Hamlet” u adaptaciji švedske dramatruškinje Irene Kraus, nalazi se u prostoru noći, tačnije prostoru izmedju sna i jave, u medjuprostoru izmedju detinjstva i mladosti, izmedju generacija…\nZa razliku od Šekspirovog, malo starijeg Hamleta, ovaj Hamlet se nalazi tek na samom pragu sveta odraslih koji je za njega nepoznata i neprohodna teritorija. Cela predstava se gradi na pitanju da li taj prag treba preći ili ne i da li je ostanak na bezbednoj strani, strani detinjstva, uopšte moguć.\nDa li danas, uopšte postoji bezbedna strana? U središtu predstave je igra, koju igraju akteri jedni sa drugima ili jedni pred drugima, koja se kreće u rasponu od bezazlene, kakvu igraju Hamlet i Ofelija, do opasnih “dvorskih” igara, kakve igraju odrasli u Hamletovom, ali i našem svetu, manipulišući svojom decom.\nMlada publika koja bude gledala predstavu “U senci Hamleta” imaće priliku da u Dečjem kulturnom centru Beograd, u peridu od 23. do 27. maja, učestvuje u kreativnim pozorišnim radionicama u okviru projekta pod nazivom STVARANJE U SENCI HAMLETA. Ovaj projekat realizovaće se u saradnji sa “Pigmeteatrom” (Pygmeteatern) iz Stokholma, a zahvaljujući Švedskom institutu i programu Creative force za zapadni Balkan (Creative Force Sweden-Western Balkans).\nIdeja je da se kao i u švedskom pozorištu za mlade “Mladi Dramaten”, gde je komad premijerno izveden, publici ponude radionice iz pozorišta senki, u kojima će predstava biti inspiracija za rad. Učesnici će imati priliku da prvo napišu kratku dramu (oko 3-4 min), a na osnovu tog predloška da naprave lutke-senke. Pygmeteatern postoji već više od 25 godina.\nOsnovan je na inicijativu grupe slikara i muzičara, koji su u traganju za kompletnijom umetničkom formom došli do pozorišta senki i kombinacija žive slike, muzike i drame. Danas, četvrt veka od nastanka, Pygmeteatern važi za veoma profesionalno pozorište lutki i senki. U svojoj formi jedno je od najrelevantnijih u Skandinaviji.\nU senci Hamleta (.pdf)\nOrganizator: Dalibor Stojanović\nOdnosi sa javnošću: Ivana Teoodorović\n⟵ Strip konkurs “Kaiš 3” – Rezultati konkursa\nDANAS – Veliko interesovanje iznenadilo i organizatore ⟶


Donja Lokošnica - selo paprike i "crvenih" kuća - Bolja Zemlja\nDonja Lokošnica – selo paprike i “crvenih” kuća\nAko ste slučajno u prolazu, i to u septembru, spremite se na neverovatan prizor - jer kuće meštana u celom selu postaju crvene.\nSelo Donja Lokošnica, na samo desetak kilometara od Leskovca, smešteno tik uz Južnu Moravu, postalo je poznato ne samo širom Srbije, već i sveta, verovali ili ne, samo zbog paprike!\nAko ste slučajno u prolazu, i to u septembru, spremite se na neverovatan prizor – jer kuće meštana u celom selu postaju crvene.\nSvaki domaćin u selu, gde ima oko 300 kuća, iznese papriku na jesen kako bi je sušio.\nPre toga papriku nanižu, a meštani odavno govore kako je njihova paprika jedinstvena po tome što uspeva samo u Donjoj Lokošnici i po tome se razlikuju od drugih, ali ih je isto i proslavila širom sveta.\nMeštani ovog sela na jugu Srbije su joj čak posvetili dan – 21. septembar!\nPrethodni tekstEvo šta vam je sve potrebno ako želite da gajite aroniju\nSledeći tekstBudućnost ovčarstva – ako želite da gajite romanovsku ovcu, ovo morate da znate


Gadafi kritikovao Savet bezbednosti i traži reformu – Nadlanu.com\nGadafi kritikovao Savet bezbednosti i traži reformu\nUJEDINJENE NACIJE, 23. septembra 2009. (Beta-AP) - Libijski predsednik Moamer Gadafi oštro je danas kritikovao Savet bezbednosti UN i pozvao na njegovu reformu.\n"To ne treba da se zove Savet bezbednosti, već bi ga trebalo nazvati 'savet terora' ", ocenio je libijski lider u svom prvom govoru u UN, na otvaranju generalne debate 64. sednice Generalne skupštine.\nGadafi je pozvao na ukidanje prava veta pet stalnih članica Saveta bezbednosti (SAD, Velika Britanija, Kina, Francuska i Rusija) ili proširivanje tog tela dodatnim članicama da bi postalo reprezentativnije.\nPo njegovim rečima, stalne članice Saveta bezbednosti prete manjim zemljama kao državama "druge klase, dostojnim prezrenja". "Sada, braćo, nema poštovanja za UN, nema uvažavanja Generalne skupštine", rekao je Gadafi.


• Ambasador Italije u Beogradu, Đuzepe Manco, i predsednik Pokrajinske vlade, Igor Mirović, gradonačelnik Subotice Bogdan Laban i počasni vicekonzul Italije u Subotici, Karmine Taralo, razgovarali su juče sa italijanskim preduzetnicima koji posluju u Gradu i Vojvodini, a u Subotici tri preduzeća sa italijanskim ulaganjima "Leonardo", "Kalcedoniju" i „Elektroremont” zapošljavaju ukupno 2.000 Subotičana.\nĐuzepe Manco, Igor Mirović i Bogdan Laban svečano otvorili vicekonzulat u Subotici\nU Subotici je juče svečano otvoren vicekonzulat Italije, prva konzularna kancelarija te zemlje u Srbiji, koja je van Beograda, a nadležan će biti za čitavu Vojvodinu i pružati konzularne usluge svim Vojvođanima. Svečanu vrpcu su u zgradi DDOR-a, gde su prostorije vicekonzulata, presekli ambasador Italije u Beogradu Đuzepe Manco, Igor Mirović, predsednik Pokrajinske Vlade, gradonačelnik Subotice Bogdan Laban i počasni vicekonzul Italije u Subotici, Karmine Taralo.\nRazgovori u Plavoj sali o šansama proširenja privredne saradnje sa Italijom\nPre otvaranja vicekonzulata, visoki gosti su posetili i Gradsku kuću, gde su sa gradonačelnikom Labanom i privrednicima Vojvodine razgovarali o šansama proširenja privredne saradnje sa Italijom i iskustvima italijanskih preduzetnika u Subotici.\nU Vojvodini, Italija je među zemljama koje najviše investiraju, a u Pokrajini živi veliki broj ljudi italijanske zajednice.\nPrilikom otvaranja vicekonzulata u Subotici, ambasador Italije u Srbiji Đuzepe Manco je rekao, da je ovo značajan događaj i za Srbiju, u trenutku dok se Italija u Briselu zalaže za otvaranje novih poglavlja, za pristup Srbije Evropskoj uniji.\n—Uloga ovog konzulata je da bude na usluzi i srpskim i italijanskim državaljanima, kao i da poboljša odnose Italije i Vojvodine, u kojoj su naše firme i najbrojnije. U Vojvodini ima 50 naših preduzeća koja zapošljavaju 10.000 ljudi, a italijanski preduzetnici investirali su u njih 800 miliona evra, rekao je na otvaranju Đuzepe Manco, ambasador Italije u Srbiji.\nAmbasador Đuzepe Manco je naveo da je razlog otvaranja vicekonzulata u Subotici svojevrstan iskorak Italije na zahteve čitave zajednice ove srpske pokrajine, a čine je privrednici, predavači, profesori italijanskog jezika i veći broj Italijana koji žive u Vojvodini. —Italija razvija prijateljstvo sa Srbijom, a Vicekonzulat otvaramo u vreme kada Italija u Briselu utiče i podržava otvaranje novih poglavlja u pregovorima između Srbije i Evropske unije.\nPokrajinski premijer Vojvodine Igor Mirović je istakao, da će počasni vicekonzulat Italije u Subotici doprineti boljoj ekonomskoj, kulturnoj i naučnoj saradnji sa Vojvodinom.\nAmbasador Manco: Italija podržala\n— Ovakav događaj može da bude korak ka budućnosti. Nadamo se da će ovo biti podstrek za jačanje privredne saradnje. Imamo zajedničke velike ambicije, da imamo nove kompanije u industrijskim zonama, da intenziviramo saradnju Vojvodine i italijanskih regija i unapređujemo razmenu iskustava univerziteta i naučno-tehnoloških projekata. Vicekonzulat u Subotici biće temelj za budućnost za, možda, još 50 novih italijanskih kompanija, a očekujemo da bude most između srpskih i italijanskih građana, ovde na severu Srbije, most u razmeni studenata, profesora i most u svim oblastima (nad(gradnje) i razmene znanja sa italijanskim univerzitetima i privrednicima, rekao je Igor Mirović, predsednik Vlade AP Vojvodine.\nOtvaranju vicekonzulata Italije u Subotici prethodio je sastanak sa italijanskim privrednicima, kome je prisustvovao i Karmine Taralo, koji je počasni vicekonzul Italije u Subotici, a Subotičanima inače poznat i kao osnivač Italijanskog kulturnog centra "Piazza Italia", a ranijih godina i kao direktor preduzeća "Elektroremont", gde je napustio funkcije pre više od godinu dana.\nInače preduzeća sa italijanskim vlasnicima i kapitalom, "Leonardo" , "Kalcedonija" i „Elektroremont” zapošljavaju oko 2.000 Subotičana.\n—Pre godinu dana otvoren je Italijanski kulturni centar u Subotici, danas je otvoren Vicekonzulat, što je od velike važnosti i za Grad i za privrednike. Nadamo se da ćemo vrlo brzo privući i druge potencijalne investitore u našu industrijsku zonu u Malom Bajmoku. U pregovorima smo sa još jednom kompanijom iz Italije i nadam se da ćemo uskoro potpisati ugovore sa tom firmom, da će u industrijkoj zoni zaposliti još 150 ljudi. Italija je bitan ekonomski strani činilac u privredi Subotice, a preko 500 kompanija iz Italije posluje u Srbiji. To su ulaganja od preko dve milijardi evra, i smatramo da je Subotica dobila danas izuzetnu poziciju, kao grad u Vojvodini, jer ima šanse za nove investitore i preko italijanskih kompanija, rekao je gradonačelnik Bogdan Laban.\nBudući vicekonzul Karmine Taralo rekao je za Subotičke novine, da će građani Vojvodine u ovom subotičkom vicekonzulatu moći da dobiju overe svih dokumenata koji su im potrebni, za venčanja, putovanja, kao i italijanskim građanima, oko pasoša, kao i pomoć italijanskim preduzećima koja ovde rade i drugim kompanijama koje žele saradnju i kontakte.\n—Određena dokumenta koja su dobijali u beogradskoj ambasadi sada će moći da dobiju i ovde. Ovaj počasni vicekonzulat će biti pored ostalog i spona između novih investitora i novih preduzeća i vojvođanske vlasti u svim delovima Vojvodine, kaže Taralo.\nDokumenta za sve Vojvođane - u vicekonzulatu\n—Vicekonzulat će biti otvoren radnim danima od devet do 13 časova, a građani će moći da dobiju sva neophodna dokumenta, potvrde o rođenju, venčanju, pravnu pomoć, da overe potpise, a pomoć mogu da dobiju i italijanska preduzeća, ali i svi oni koji žele da rade sa njima – objasnio je vicekonzul Taralo.


► Mihajlović: Svako ima pravo da podnosi inicijative, institucije rade svoj posao\nMinistarka građevinarstva Srbije Zorana Mihajlović izjavila je danas povodom upućivanja Predloga za podnošenje tužbe radi utvrđivanja ništavosti Ugovora o zajedničkom ulaganju u projekat "Beograd na vodi" da veruje da će nadležne instucije raditi svoj posao.\n"Na institucijama je da rade svoj posao i ja verujem da će raditi, kao što verujem da će projekat Beograd na vodi doneti nova radna mesta", rekla je Mihajlović novinarima.\nOna je rekla da svako ima pravo da na podnošenje inicijativa, jer je Srbija slobodna država.\nInicijativa "Ne da(vi)mo Beograd" uputila je danas Republičkom javnom tužilaštvu Predlog za podnošenje tužbe radi utvrđivanja ništavosti Ugovora o zajedničkom ulaganju u projekat "Beograd na vodi", s predlogom za određivanje privremene mere.\nInicijativa ocenjuje da je Ugovor ništav jer odredbe Ugovora ne uzimaju u obzir stvarni obim ulaganja u projekat "Beograd na vodi" i da su ulaganja Srbije daleko veća od ulaganja investitora.\nOdredbe Ugovora, kako navode ne pružaju garancije da će investitor izvršiti svoj deo obaveza, međutim investitoru ;garantuju profit, čak iako Ugovor bude raskinut njegovom krivicom.\nInicijativa navodi da je Vlada Srbije Gradu Beogradu oduzela deo ovlašćenja i prenela ih na društvo "Beograd na vodi".


Dačić: Briselski sporazum će biti primenjen - Minority News\nPremijer Srbije Ivica Dačič rekao je danas poslanicima Evropskog parlamenta da će vlada učiniti sve da se sporazum sa Prištinom u potpunosti sprovede i naglasio da to ne znači da je Srbija priznala Kosovo.\n“Sporazum od 19. aprila će biti sproveden i tu nema mesta za dileme”, rekao je premijer u govoru pred Spoljnoploitičkim komitetom EP u Briselu.\nOn je naglasio da Srbija tim sporazumom nije priznala Kosovo, ali je svesna situacije na terenu.\nDačić se osvrnuo i na reforme koje vlada sprovodi i istakao da je uspostavljena nulta tolerancija prema korupciji i organizovanom kriminalu.\n„Proces proširenja ne sme da stane posle ulaska Hrvatske, a pridruživanje Srbije je neophodno za proces integracije celog Balkana„, naglasio je Dačić.\nPremijer je nakon govora pozdravljen aplauzom, a mnogi su mu tokom polusatne diskusije čestitali na političkoj hrabrosti koju je pokazao tokom dijaloga sa Prištinom.\nPoslanici su postavljali pitanja vezana za sporazum sa Prištinom, ali i odnosima Beograda i Moskve koji, prema rečima poslanika Edvarda Kukana, “kod nekih bude sumnju u evropsku orijentaciju Srbije”.\nDačić je istakao da Srbija ima vekovno prijateljstvo sa Rusijom, ali da traže partnere i na Zapadu.\n„Ako vi niste prisutni na ovim prostorima, biće prisutan neko drugi„, ukazao je Dačić i podsetio da neke članice EU imaju tešnje veze sa Rusijom nego Srbija.\nIzvestilac EP za Kosovo Ulrike Lunaček pitala je zašto Srbija blokira učesće Kosova na Ohridskom samitu, na šta je Dacić odgovorio da Srbija nema ništa protiv da Priština učestvuje na regionalnim skupovima, ali da se moraju ustanoviti jasna pravila igre za ovakve situacije.\nDačić će tokom današnje posete Briselu razgovarati sa predsedavajućem Spoljnopolitičkog komiteta Elmerom Brokom, dok je za popodne predviđen susret sa predsednikom EP Martinom Šulcom.\nOznake:\tBriselski sporazum, Evropski parlament, Ivica Dačić


RTV BUGOJNO - Općina Bugojno i Fondacija „Mozaik“ potpisali sporazum o nastavku saradnje\nOpćina Bugojno i Fondacija „Mozaik“ potpisali sporazum o nastavku saradnje\tIstaknuto\nNa taj način, definisan je nastavak programa Omladinske banke, i podrške razvoju poduzetništva mladih na teritoriji našeg grada.\n-Nastavljamo saradnju s četrdeset gradova širom BiH, među kojima je Bugojno, gdje smo od 2012. podržali 43 projekta mladih, ukupne vrijednosti 165.000 KM - kazao je Pauković.\nDodao je da su mladi ljudi s područja Bugojna ponovo u prilici da njihovi projekti budu podržani od strane Omladinske banke, i da budu finansirani njihovi mikrobiznisi, koji bi u konačnici trebali rezultirati poboljšanjem u sferi poduzetništva, i zapošljavanju.\nPo njegovim riječima, Fondacija „Mozaik“ je u 2018. na teritoriji bugojanske općine pomogla provođenje osam različitih projekata neformalnih grupa, kojima su poboljšani uslovi za život mladih ljudi.\n-Bitno je reći da su svi ti mali projekti od 2-3 hiljade KM, zavisno od budžeta, uspješno odgovorili na potrebe mladih u lokalnoj zajednici, i da su oni veoma značajni, ne samo za ovu populaciju, već cjelokupno društvo - naglasio je.\nSmatra da je druga bitna komponenta programa Omladinske banke to što neformalne grupe, kroz mobilizaciju lokalnih resursa, obezbjeđuju od građana, organizacija i firmi dodatne prihode koji omogućavaju održivost projekta i uključenje šire društvene zajednice u rješavanje postojećih problema.\n-Fondacija „Mozaik“ je od 2008. do danas, u saradnji s pedeset općina, opština i bh gradova, podržala oko dvije hiljade projekata mladih ljudi, ukupne vrijednosti oko 7 miliona KM – zaključio je.\nCeremoniji potpisivanja pomenutog sporazuma prethodilo je kratko upoznavanje s efektima odabranih projekata u Bugojnu za 2018., i uručenje zahvalnica onima koji su doprinijeli njihovoj realizaciji.


Viktor Petrović vicešampion Balkana - Internet portal Kruševac\n17.10.2016. 19.10.2016. 037info.net\t0 komentara\tbadminton, Balkan, Petrović, vicešampion, Zmajevi\n“Svi naši igrači su pokazali maksimalno zalaganje i dostojno reprezentovali našu zemlju na tradicionalno veoma jakom Balkanskom šampionatu. U ekipnom delu takmičenja malo je nedostajalo da se plasiramo u finale, ali su domaćini za nijansu bili bolji u mixu što je i odlučio pobednika. U individualnoj konkurenciji je bilo mnogo uzbudljivih mečeva u kojima su naši igrači prikazali odličnu igru i došli do tri medalje. U muškom dublu Aleksandar Jovičić i Viktor Petrović su, u veoma neizvesnom polufinalnom meču, u tri seta i mnogo preokreta, poklekli i izgubili od turskog dubla. U singlu su medalje mogle biti i sjajnije, ali Jovičiću je nedostajalo snage u polufinalnom meču protiv izuzetno borbenog Turčina, protiv kojeg je i Petrović u finalnom meču, i pored izuzetne igre, poražen, pre svega zbog velike treme. Naime, imao je set lopte i u prvom i u drugom setu, ali su oba perioda igre pripala rivalu. Uprkos tome naši reprezentativci su pokazali da ne zaostaju za najboljim igračima na Balkanu. I ostali naši igrači Sanja Perić, Anđela Vitman, Nina Bogdanović i Igor Jovanović odigrali su veoma dobro i pokazali da se od njih u budućnosti mogu očekivati odlični rezultati“, kazao je trener Dragan Antić, još jedan od “čarapana” u badminton reprezentaciji Srbije.\n← Rezultati sa državnog prvenstva Specijalne Olimpijade Srbije u odbojci\nKCK organizuje sajam i izložbu →\n21.09.2017. 037info.net 0\nTemnić 1924 poražen kod kuće


Drina se vratila sa priprema u Krupnju\nponedeljak, 21 jul 2014 12:36\nFudbaleri zvorničke Drine, vratili su se sa sedmodnevnih priprema u Krupnju, i u nedelju odigrali novu prijateljsku utakmicu u Gradačcu u kojoj su izgubili od domaćina sa 2:1. Trener Dragan Mićić je izuzetno zadovoljan onim što je odrađeno u ovoj planinskoj ljepotici.\n- U našoj staroj bazi u Krupnju smo imali sve uslove za rad, kako od terena tako do hrane i dugih uslova.Radili smo svakodnevno po dva, a ponekad i tri puta i što se tiče fizičke spreme, nećemo imati nikakvih problema. Imali smo na raspolaganju 25 igrača i svima sam dao priliku da se iskažu.Uvidio sam dosta dobrih, ali i onih lošijih strana igrača, što ćemo morati ispravljati u preostalom vremenu do početka prvenstva. Postepeno se sužava spisak onih igrača na koje računam u prvenstvu. Najbitnije je da sada imamo daleko veću konkurenciju u timu jer na svako mjesto konkurišu po dva kvalitetna igrača, što nije bio slučaj u Prvoj ligi Republike Srpske, rekao je Mićić.\nU Krupnju je Drina odigrala smao jedan susret i to sa komšijama iz Donjeg Šepka i pobjedila sa 4:0.Do prve utakmice u Premijer ligi protiv Veleža u Mostaru sledi još utakmica.\n- U sredu idemo u Ljuboviju da odigramo utakmicu sa Kolubarom iz Lazarevca, a za vikend ćemo učestvovati na Memorijalnom turniru ”Božidar Kićović” u Loznici na kome će pored domaćina i organizatora Loznice i nas učestvovati i ekipe Mačve iz Šapca i Kolubare. Na ovim utakmicama ćemo nastojati da otklonimo uočene greške na utakmici protiv ekipe “Zvijezde Gradačac” koja više godina igra Premijer ligu i u kojoj smo mogli da vidimo gde smo mi u odnosu na jake protivnike, dodao je Mićić.\n- U prvi mah se čini da je povreda ozbiljnije prirode, ali ćemo ipak sačekati detaljniji pregled. Nadamo se da će on moći nastaviti sa radom nakon par dana mirovanja, rekao nam je Anđelko Cvjetinović, fizioterapeut u ekipi Drine.


Održana komemoracija Slobodanu Santraču - Sportske.net\nOdržana komemoracija Slobodanu Santraču\nU Skupštini grada Beograda danas je održana komemoracija nedavno preminulom bivšem reprezentativcu i selektoru fudbalske repezentacije Jugoslavije Slobodanu Santraču.\nŠtoper Sao Paula debituje za "Orliće" protiv ŠpanijeNikolić poslao telegram saučešća porodici SantračInfantino ''ujedinio'' region!Laković: "Platinija svi podržavamo"Zakazan megdan 'Orlića' sa vršnjacima iz Holandije\nPotpredsednik Fudbalskog saveza Srbije (FSS) Ivan Ćurković rekao je da Santrač nije bio samo izuzetan fudbaler i selektor, već i čovek koji "nikada nije isticao svoj izuzetan uspeh".\n"Santrač je bio neponovljivi strelac i stručnjak retkog kova. Stručnost ga je i dovela u našu organizaciju u kojoj je ostvavio zapaženi trag. Radio je u vreme sankcija, pod teškim uslovima, ali je uspeo da naš državni tim odvede na Svetsko prvenstvo u Francusku 1998", rekao je Ćurković.\nBivši selektor fudbalske reprezentacije Jugoslavije, kao i Srbije i Crne Gore Ilija Petković istakao je da "nas je u ovo vrtoglavo vreme, napustio jedan od poslednjih romantičara, koji nije tražio loptu, već je ona tražila njega".\n"Sani je bio veliki profesionalac, koji je sve poslove i obaveze završavao s lakoćom. Bio je vodeći strelac u tri čuvene navale našeg kluba, koji je u njegovo vreme ostvarivao najbolje rezultate", rekao je Petković.\nPortparol FSS Aleksandar Bošković podsetio je prisutne na izuzetnu igračku i trenersku karijeru popularnog Sanija, ističući da "ako je u fudbalu najveća mudrost dati gol, Santrač je bio kralj fudbala".\nKomemoraciji su prisustvovali sinovi i članovi porodice pokojnog Santrača, brojni prijatelji, sportisti i sportski radnici, kao i predstavnici ambasada zemalja u kojima je Santrač radio.\nSantrač je preminuo 13. februara u 70. godini, a sahranjen je danas na Topčiderskom groblju u Beogradu.\nSlobodan Santrač je fudbalsku karijeru gradio u OFK Beogradu i Grashopersu, dok je bio član i Partizana i Galenike.\nU sezoni 1971/72. dobio je "bronzanu kopačku", kao treći strelac Evrope sa 33 postignuta gola.\nZa nacionalni tim SFR Jugoslavije odigrao je osam mečeva i postigao jedan pogodak.\nKao selektor, Jugoslaviju je predvodio od 1994. do 1998. godine.


Svetsko prvenstvo u fudbalu 2014: Nejmar u suzama poručio Sunigi - Mogao sam da ostanem nepokretan! (Video) - ShowBiz - Svet - Vesti - Svet Plus\nSvetsko prvenstvo u fudbalu 2014: Nejmar u suzama poručio Sunigi - Mogao sam da ostanem nepokretan! (Video)\n10:53 11. JUL 2014.\nNa posebnoj konferenciji koja je organizovana Nejmar je bio vidno potrešen rezultatom koji je Nemačka ostvarila protiv njegove reprezentacije, a on nije mogao da igra i pomogne svojim saigračima, upravo jer mu je Huan Kamil Suniga udarcem slomio treći pršljen.\nIpak, Nejmar kaže da ne mrzi Sunigu i da tu jednostavno nema osećanja: "Ne mrzim ga i ne zameram mu ništa, ne osećam ništa prema njemu. Ne znam da li je bilo namerno ili ne, ali svakako nije bilo normalno", izjavio je Nejmar na konferenciji. Tu nije bio kraj, kada je ova tema u pitanju, s obzirom da posle toga Nejmar više nije mogao da krije suze. Potpuno se slomio i u suzama rekao: "Da me je udario samo dva centimetra više, mogao sam da zauvek ostanem nepokretan i u kolicima. Bog me je spasao. Ovo je veoma težak, ali i veoma važan korak u mojoj karijeri".\nVidno tužan i neraspoložen Nejmar je izjavio i da ga je Suniga zvao sledećeg dana nakon utakmice koja je okončala njegovo učešće na ovom Mundijalu i da se izvinio zbog svog poteza. Kako je pobedom Nemačke od 7:1 Brazil ispao iz trke za pobednika, Nejmar kaže da se za sam kraj nada da će njegov saigrač Lajonel Mesi koji je ostao u trci za naslov biti prvak sveta.


U FUP-U USPJEŠNO PROVEDEN PROCES AKREDITACIJE JEDINOG FORENZIČKOG CENTRA U BIH | Hayat.ba\nU FUP-U USPJEŠNO PROVEDEN PROCES AKREDITACIJE JEDINOG FORENZIČKOG CENTRA U BIH\nCentar za forenzička ispitivanja, vještačenja i istraživanja Federalne uprave policije uspješno je završio proces akreditiranja za metode vještačenja u oblastima balistika i daktiloskopija.\nNavedeno predstavlja pokazatelje kvaliteta rada i stručnosti vještaka u tim oblastima, po kojima su rame uz rame sa ostalim ekspertima iz Evrope i svijeta.\nCentar za forenzička ispitivanja, vještačenja i istraživanja Federalne uprave policije je jedini forenzički centar u Bosni i Hercegovini, a svoju jedinstvenost ima i u tome što je istovremeno član ENFSI-ja – Evropske mreže forenzičkih laboratorija za što posjeduju certifikat o akreditiranju odabranih metoda vještačenja.\nNa ovaj način je Centar za forenzička ispitivanje, vještačenja i istraživanja Federalne uprave policije u akreditiranim oblastima ispunio sve propisane standarde rada koji važe u svim laboratorijama Evrope i svijeta, akreditiranim po standardu BAS EN ISO/IEC 17025:2018.\nAkreditiranje tijela za ocjenjivanje sukladnosti u Bosni i Hercegovini provodi Institut za akreditiranje BiH (BATA), koji je izvršio kontrolu i inspekcijski pregled Centra za forenzička ispitvanja, vještačenja i istraživanja, odnosno Odsjeka za balistička i mehanoskopska istraživanja i vještačenja i Odsjeka za daktiloskopsku identifikaciju i vještačenja.\nIstičemo da je ovim uspjehom Centar za forenzička ispitivanje, vještačenja i istraživanja Federalne uprave policije postao prvi u Bosni i Hercegovini koji posjeduje prestižnu međunarodnu akreditaciju iz oblasti daktiloskopije i balistike, a ujedno je i članica međunarodne asocijacije ENFSI.


Borba Nastasje Nedimović, mlade mame dva deteta, je počela 31. oktobra 2016. godine kada je u 6. mesecu trudnoće legla u krevet i više nije mogla da ustane. Bivšoj vaterpolo reprezentativki ustanovljen je rak koštane srži. Porođena je hitno carskim rezom, dva meseca pre termina. Usledilo je 5 ciklusa hemioterapija i odrađena je transplantacija koštane srži. Maligniteta i dalje ima u malom broju, a borba se nastavlja.\nRAČUN ZA UPLATE Nastasji Nedimović: 115-0381600674042-32, Telenor banka\nMarina Kovačev, dvadesetsedmogodišnja Bečejka, dobro je poznata bečejskoj javnosti kao neko ko se u poslednjih deset godina intenzivno bavio društvenim aktivizmom i ko je kroz brojne akcije pomagao drugima. Danas, Marina vodi borbu protiv opakog tumora na mozgu i u narednih pet meseci neophodna joj je hemioterapija kako bi savladala ovu opaku bolest.\nTokom novembra, Gradsko pozorište Bečej, Kancelarija za mlade opštine Bečej i Bečejsko udruženje mladih, organizuju niz humanitarnih akcija pod nazivom “Bečej za Marinu” koje će održavati svakog vikenda u Gradskom pozorištu. Prihodi od svih aktivnosti koje Pozorište sprovodi u okviru akcije “Bečej za Marinu” prikupljaju se i biće upućeni za njeno lečenje i rehabilitaciju.\nProgram akcije otpočeo je u petak, 3. novembra, humanitarnim izvođenjem monodrame “Edit” koja je pobednička predstava ovogodišnjeg BEFEMON-a, a nastavila se 8. novembra izvođenjem predstave “Tri lica ogledala”, Omen teatra iz Beograda.\nPored toga, u petak 17. novembra, bend “Fingerbang” održaće koncert (početak u 22 časa), 24. novembra u 17 časova biće predstava za decu “Pric provodadžija”, a poslednja planirana aktivnost je koncert benda “Fiskalni račun” u subotu, 2. decembra. Sve aktivnosti dešavaju se u Gradskom pozorištu Bečej.\nRACUN ZA UPLATE Marini Kovačev je: 340-32295876-73 ERSTE BANKA\nRedakcija portala Webinfo, ovim putem poziva sve naše sugrađane, i Bečejce i Novobečejce, da se, ukoliko su u mogućnosti, uključe u ove aktivnosti i pomognu Marini i Nastasji da pobede bolest.


Veslači Smedereva učestvovaće, predstojećeg vikenda, na Balkanskom šampionatu u Grčkoj. U sastavu reprezentacije Srbije nastupiće šestorica Smederevaca, u juniorskoj i kadetskoj ko...\nŠahisti Smedereva osvojili su titulu prvaka države, pošto su juče, u odlučujućem meču, pobedili kragujevački Vodovod. Osvajanjem šampionskog pehara na završnom turniru ...\nFudbaleri Smedereva igrali su nerešeno, 1:1, sa BSK–om iz Borče, u meču 3. kola Super lige. U narednom kolu, za dve nedelje, Oklopnici gostuju Javoru. Šahisti Smedereva ...\nFudbaleri Smedereva ugostiće u subotu BSK iz Borče, u okviru 3. kola šampionata Srbije. Utakmica na stadionu kraj Stare železare počinje u 17 časova....\nZavršnica fudbalskog turnira u Mesnoj zajednici Landol, biće održana na sportskom centru ove mesne zajednice, u subotu od 19 časova....\nSmederevci proslavili pobedu Partizana\nFudbaleri Partizana plasirali su se sinoć u Ligu šampiona pošto su nakon rezultata 2:2 u revanšu sa Anderlehtom, kao i pre sedam godina, rivala eliminisali na penale. Posle ut...\nNa aerodromu u Smederevu počele pripreme američkog Nacionalnog tima za Svetsko padobransko prvenstvo. Pripreme padobranske reprezentacije SAD pred odlazak na svetsko prvenstvo trajaće c...\nŠahisti Smedereva odigrali su juče 3:3 sa ekipom Niša, u okviru 5-og kola završnog turnira Prvenstva Srbije. U nastavku takmičenja, Smederevcima danas predstoji&nb...\nOd danas do subote, na Olimpijskom bazenu u Smederevu trajaće „Igre na vodi“. Takmičiće se 6 ekipa, po tri u prva dva kvalifikaciona dana, dok je finalne nadmetanje predvidjeno...\nRegata u okviru Dana Dunava\nSMEDEREVO, 1. avgusta 2010. (Beta) – U okviru obeležavanja Dana Dunava a u organizaciji brodarskih klubova iz Smedereva i Zemuna dvanaest brodova klase mikro s tročlanim posadama krenulo je na r...\nU okviru manifestacije "Sajam Dunava" u Golupcu, održano je i takmičenje u kuvanju riblje čorbe "45. Golubački kotlić". Nastupilo je oko 80 takmičara, a među njima je bila i ekipa iz Smedereva. &nbsp...\nSmederevo pobedilo albanski Fljamurtari\nIgrači Smedereva savladali su albanski Fljamurtari sa 2:1 u prijateljskom meču odigranom u Ohridu. Strelci za Smederevo bili su Ćeran i Ranković, dok je za Fljamurtari jedini gol postigao Progni....\nNa 12. memorijalnom padobranskom kupu "Goran Ostojić i svi pali borci" održanom u nedelju u Jagodini, Smederevac Aleksandar Cvetković iz ekipe "Feniks" osvojio je treće mesto. Ispr...\nGradonačelnik Smedereva Predrag Umičević otvorio je na kompleksu Sportskog centra olimpijski bazen čija je izgranja planirana 60 godina a izgrađen je za nepunih sedam meseci. Na otvaranju bazena ol...\nReportaža sa bazena\nPogledajte video i foto reporažu sa bazena. Snimci su načinjeni jutros, a otvaranje je zakazano za večeras u 19:30. Preuzmite i fotografije, gde se bazen vidi izbliza: http://www.megauplo...\nSvetska trka harmonije je najveća štafetna trka na svetu osnovana 1987. godine. Održava se svake druge godine, prolazi kroz više od 140 zemalja na svih 6 ...\nIzgradnja bazena napreduje odličnom dinamikom. U to su se u subotu lično uverili predstavnici lokalne samouprave prilokom obilaska lokacije na Sportskom centru. Gradonačelnik Smedereva Predrag U...\nGradonačelnik Smedereva, Predrag Umičević, zamenik gradonačelnika doktor Jasna Avramović, i predsednik Skupštine grada Branče Stojanović, obići će danas lokaciju izgradnje Bazen...\nTakmičari Brodarskog kluba Metalac Smederevo zadržali su prvo mesto posle druge regate koja se bodovala za Državno prvenstvo u klasi Mikro. Proteklog vikenda u Zemunu je održan Evro Mikro Kup, međunar...\nPovodom godišnjice otvaranja Dvorane Smederevo, pod pokroviteljstvom lokalne samouprave, sutra će biti organizovan turnir u malom fudbalu, na kojem će učestvovati 4 ekipe. Turnir počinje ...\nFirst Previous Truncate 33 34 35 36 37 38 39 40 41 Truncate Next Last\nUkupno odgovora: 546\nUsluge Servis PC MAC OS Računara BGD Rakovica\nOstalo Stasea apartmani


VODEĆI TEORETIČARI ZAVERE OTKRIVAJU: Ko i kako vlada svetom\nVODEĆI TEORETIČARI ZAVERE OTKRIVAJU: Ko i kako vlada svetom\nLjudi različitim putevima dolaze do spoznaja o postojanju globalne zavere. Neki počinju tako što istražuju legalizovanu korupciju i krađu orkestriranu kroz bankarski sistem i onda, nastavivši dalje, shvate da je to samo jedna nit džinovske zavere koja prožima sva područja ljudskog života. Drugi do tih spoznaja dođu istražujući zataškavanje informacija o vanzemaljcima i NLO-ima ili korupciju u vlasti, prodaju oružja, dugove „trećeg sveta“ i aktivnosti multinacionalnih kompanija koje dovode do smrti, gladi i patnji u Africi, Centralnoj i Južnoj Americi i drugde. Ukoliko se u bilo koje od ovih istraživanja upustite dovoljno duboko i otvorenog uma, to će vas neminovno dovesti do toga da otkrijete da postoji ogromna paukova mreža međusobno povezanih i koordinisanih manipulacija, masovnih ubistava i korupcije.\nMene je ka tom razumevanju vodila želja da shvatim zašto se sva alternativna objašnjenja toga ko smo i koji je smisao našeg života guše, dok se verzijama koje iznose „nauka“ i religija daje potpuna sloboda izražavanja. Shvatio sam da postoje tumačenja koja pobijaju objašnjenja „nauke“ i religije a koja imaju mnogo više smisla kad se radi o razrešavanju „tajni“ života. Zašto te informacije nisu dostupne deci i studentima u školama i na fakultetima? Gde su televizijske emisije o tim temama? Zašto svako ko o tome progovori biva izvrgnut podsmehu „nauke“ i osudi „religije“? Što sam više odmicao u svom istraživanju, jedan drugačiji svet počeo je da se pomalja kada sam shvatio da je zataškavanje prave prirode našeg postojanja deo – i to temeljni deo – globalne zavere koja ima neverovatne i zapanjujuće razmere. Bio sam uvučen u višegodišnje, veoma detaljno i pomno istraživanje, često radeći i po osam i više časova dnevno, nedelju za nedeljom, mesec za mesecom, godinu za godinom.\nZaveru da se stvori centralizovana globalna fašistička država orkestrirala je u „svetu pet čula” tajna mreža poznata kao „Iluminati” ili „Prosvetljeni“. Oni manipulišu svime preko svojih tajnih društava i udruženja kao što su različite masonske lože, „Malteški vitezovi”, vitezovi templari, jezuiti i drugi. Ova i druga društva opskrbljuju Iluminate pažljivo izabranim ljudima koje oni onda postavljaju na pozicije moći u celom svetu. Nisu svi članovi tajnih društava svesni postojanja zavere, čak naprotiv – najveći deo njih nije. Iluminati funkcionišu kao rak u organizmu: neopaženo se uvuku i krišom nadziru druge organizacije. Većina slobodnih zidara nikada ne napreduje dalje od nivoa tri najniža stepena, odnosno takozvanog plavog stepena, i pri tom ne shvataju u koje se svrhe njihova organizacija koristi. To je potvrdio i Albert Pajk, jedna od najistaknutijih ličnosti u svetu masonerije, koji je umro 1891. godine. Među njegovim titulama bile su i titule „Suvereni veliki imperator Vrhovnog saveta 33. stepena” i „Vrhovni sveštenik univerzalne masonerije”. U svojoj knjizi „Moral i dogma“, napisanoj za slobodne zidare višeg ranga, Albert Pajk je otkrio načine na koje se članovima na nižim nivoima namerno usađuju pogrešna uverenja: Plavi stepeni nisu ništa drugo do spoljašnje dvoriše, odnosno trem Hrama. Inicijantu se otkriva jedan deo simbola, ali se on pri tom lažnim tumačenjima namerno navodi na pogrešo mišljenje. Naša namera i nije da ih on razume, već da samo veruje da ih razume. njihov stvarni dublji smisao rezervisan je samo za adepte, prinčeve masonerije. Zapravo, događa se da čak i većina onih koji dospeju do naizgled najvišeg stepena, kao što je, recimo, 33. stepen „Škotskog obreda”, znaju relativno malo ako ne pripadaju „izabranima“. Samo nekolicina njih i to isključivo onih koji potiču iz određenih krvnih loza i njihovih ogranaka, mogu da napreduje do vrha tajnog društva kojem pripadaju i tako ulaze u najviše nivoe Iluminata koji se nalaze na samom vrhu svega. Moje je mišljenje da nekih 95 odsto slobodnih zidara nije ni svesno da ti stepeni uopšte postoje, a kamoli toga ko im pripada i šta se tamo dešava. Ovim običnim operativcima Iluminata manipuliše se tako što se oni postavljaju na pozicije od uticaja i moći s ciljem da se sprovede plan globalne dominacije. Zaista je neverovatno koliko vam je malo ljudi potrebno da biste uspostavili neposrednu kontrolu koja vam omogućava da svoj plan nametnete celom sistemu. To možete postići ako se ti ljudi nalaze: a) na ključnim pozicijama na kojima donose odluke i b) ako imaju moć da postavljaju na ključne pozicije ljude koji se nalaze ispod njih. Čim imate kontrolu nad čovekom koji je najviši po rangu u nekoj organizaciji, piramida je sagrađena. Sve vlade sveta se „stvaraju” na ovaj način, kao i „bezbednosne“ organizacije kao što su FBI, CIA, Britanske obaveštajne službe itd. Iluminati žele da stvore svetsku vladu, vojsku, centralnu banku i valutu pomoću kojih će upravljati čipovanim stanovništvom. Svetska vlada bi trebalo da donosi sve najvažnije političke, finansijske i vojne odluke i da svakoj zemlji nametne njihovo sprovođenje. Danas smo svedoci stvaranja te strukture kroz diktaturu Ujedinjenih nacija, a Sjedinjene Američke Države su najvažniji nosilac ovog globalnog podjarmljivanja. Takozvani „rat protiv terorizma” isfabrikovan je kao izgovor za napad na bilo koju zemlju da požele, tako što je najpre demonizuju uz pomoć svojih sredstava informisanja. To nosi sa sobom i smanjenje trgovinskih barijera da bi se iluminatskim multinacionalnim kompanijama omogućilo da svoju robu proizvode u najsiromašnijim zemljama sveta u kojima radnicima isplaćujući najniže moguće nadnice i da onda tu robu otpremaju na „bogati” Zapad i prodaju je uz sramotno veliki profit.\nTrag Iluminata može se slediti hiljadama godina unazad, sve do Sumera, Vavilona, Egipta, pa i dalje, sve do onoga što nazivamo „predistorijom”. Iluminati su vekovima neprekidno radili na centralizaciji moći i na ostvarivanju svog „velikog dela“ – globalne diktature. Iza naizgled slučajnih svetskih događaja uvek je zapravo stajala tajna iluminatska mreža koju su stvorile drevne međusobno povezane krvne loze i njihovi ogranci, koje danas predvodi trinaestak elitnih porodica zasnovanih na DNK hijerarhiji. Tu spadaju porodice Rotšild, Rokfeler, kao i kuće Lorena, Habzburg i Turn i Taksis, kao i neke koje su mnogo manje poznate široj javnosti. Članovi ovih porodica koje kontrolišu sistem koji kontroliše svet imaju DNK koja se razlikuje od one ostatka čovečanstva. DNK je nacrt naših fizičkih karakteristika, ali i mnogo više od toga. Upravo je ta razlika u DNK dovela do nastanka tvrdnji kraljevskih krvnih loza širom sveta o njihovom „božanskom pravu” da vladaju. „Božansko pravo“ je, u stvari, pravo da se vlada zahvaljujući svojoj DNK. U Velikoj Britaniji i danas imamo poglavara na čelu države – kraljicu Elizabetu II – koja se na tom položaju nalazi isključivo zahvaljujući svojoj DNK, kao i celu hijerarhiju porodica koje su u srodstvu kako sa kraljicom, tako i međusobno. Sve se zasniva na njihovoj genetici „Božansko“ pravo na vladavinu nema nikakve veze sa „božanskim“, već je povezano sa stvarnim poreklom tih krvnih loza. Oni tvrde da potiču od „bogova drevnog sveta“, a o tome ko su bili ti „bogovi“ biće govora nešto kasnije.\nOve „kraljevske“ porodice su se neprestano međusobno ukrštale još od drevnih vremena u nastojanju da sačuvaju svoju DNK. Ono što je zanimljivo naglasiti je da iluminatske porodice čine to isto i danas. Zašto? Zato što su svi oni pripadnici iste krvne loze. „Božanske“ krvne loze iz drevnog Sumera i Vavilona (današnji Irak), Egipta, doline Inda i drugih delova sveta rasprostrle su se po Evropi, postavši kraljevske i aristokratske porodice koje su vladale tim kontinentom i najvećim delom ostatka sveta preko Britanskog carstva, kao i Francuske, Belgije, Holandije, Nemačke i drugih najjačih država Evrope. Kad su ljudi počeli da pružaju otpor i da odbijaju otvorenu diktaturu kraljevske vlasti, krvne loze počele su da deluju krišom i u tajnosti.\nNeki istraživači govore o jednoj „kraljevskoj“ lozi, potekloj iz jednog mesta – drevnog Egipta. Ne slažem se s tim. Nema nikakve sumnje da je Egipat za Iluminate od ogromne važnosti, ali oni su bili prisutni i u drugim delovima sveta. Kretali su se u svim pravcima i međusobno se povezivali sklapanjem brakova s drugim granama istog porekla. Egipat, Sumer, Vavilon, Azija i Kina su područja na kojima je potekao najveći deo iluminatskih krvnih loza, ali oni ne pripadaju ni jednoj rasi na Zemlji. Iako je u zvaničnoj istoriji pažnja usmerena na muškarce kao glavne nosioce vlasti i moći, u ovim krvnim lozama njihova specifična DNK koja se prenosi vekovima ide preko žena i njihovo genetsko nasleđe prenosi se uz pomoć takozvane mitohondrijske DNK.\nČlanovi ovih drevnih krvnih loza postajali su i postaju i danas predsednici država i premijeri i nalaze se na čelu najvažnijih bankarskih i ostalih institucija i organizacija.\nBUŠ – KRALjEVSKA LOZA\nUzmimo za primer Sjedinjene Američke Države i predsednike ove države. Danas tu živi više od 280 miliona ljudi, a od vremena kada je slobodni zidar Džordž Vašington 1789. godine inaugurisan za prvog predsednika SAD živelo ih je još mnogo stotina miliona. Američka nacija stvorena je od vrlo različitog genetskog materijala iz celog sveta. Ako je to zaista „zemlja slobodnih” u kojoj – kako se tvrdi – svako može da postane predsednik, bilo bi za očekivati da američki predsednici predstavljaju otelotvorenje te genetske raznolikosti. Kako da ne! Predsednici Sjedinjenih Američkih Država su pripadnici kraljevskih porodica isto kao i u Evropi, odakle njihove loze potiču. Od dosadašnja 44 predsednika, njih 34 genetski se mogu povezati sa Karlom Velikim (742–814), pripadnikom iluminatske loze i najpoznatijim vladarem države koju danas nazivamo Francuska. On je bio vođa Franaka i car Svetog rimskog carstva, iluminatske tvorevine koja je vekovima kontrolisala Evropu. Tako recimo, porodica Buš koja je dala dva američka predsednika, povezana je sa svim evropskim monarsima – bili oni na prestolu ili ne – i u krvnom je srodstvu sa svim pripadnicima britanske kraljevske porodice.\nJedan od brojnih genealoških izvora koji bacaju svetlost na ovo „kraljevsko poreklo” američkih predsednika je takozvana Burkova knjiga plemstva (Burke’s Peerage), koja se bavi genealogijom kraljevskih porodica i aristokratije. Godine 1996, tokom kampanje za izbor predsednika u kojoj su učestvovali Bil Klinton i Bob Dol, objavljeno je da je na svim predsedničkim izborima u istoriji SAD pobeđivao kandidat koji je imao najviše „kraljevskih” gena. Klinton koji je pobedio Dola, kao i protivzakoniti izbor džordža Buša umesto Ala Gora 2000. godine, predstavljaju samo nastavak tog niza. U saopštenju datom agenciji Rojters 17. oktobra 2000. godine, predstavnik Burkove knjige plemstva potvrdio je da Buš i Gor poseduju „neuobičajeno“ veliki broj ovih veza, ali da su one Bušove važnije. Buš je krvlju povezan sa svim evropskim monarsima – bilo da se nalaze na prestolu ili ne – i nalazi se u krvnom srodstvu sa svim pripadnicima britanske kraljevske porodice. Geri Bojd Roberts iz genealoškog društva „Nova Engleska” iz Bostona jedan je od najistaknutijih autoriteta na području kraljevskog porekla američkih predsednika i on je potvrdio da je Džordž Buš u srodstvu sa britanskom kraljevskom porodicom, i da to seže sve do džII veka i kralja Henrija I, sina Vilijama Osvajača. Vilijam je bio taj koji je, došavši iz Francuske, osvojio Britaniju, pobedivši 1066. godine u bici kod Hastingsa. Boreći se na njegovoj strani, posebno su se istakli pripadnici porodice Sen Kler– značajne iluminatske krvne loze – i to njen deo koji se posle preselio u Škotsku, gde su postali poznati kao Sinkler, sa sedištem u Roslinu u blizini Edinburga. Porodice Sen Kler i Sinkler bile su glavni igrači u stvaranju tajnog društva vitezova templara, jedne od najuticajnijih tvorevina Iluminata tokom gotovo hiljadu godina. Porodica Buš vodi poreklo iz moćne porodice Persi iz Engleske, koja je, pobegavši u Ameriku zbog upletenosti u propalu zaveru pod nazivom Barut uz 1605. godine čiji je cilj bio dizanje u vazduh zgrade Parlamenta, promenila svoje prezime u Pirs. džordž Buš, kao i njegova supruga Barbara, potiču iz loze Pirs. Zaveru Barut organizovali su jezuiti, tajno društvo koje kontroliše Rimokatoličku crkvu i predstavlja jedno od najmoćnijih oruđa Iluminata sve do današnjih dana.\nBušovi su takođe povezani sa angloameričkom porodicom Grosvenor iz koje su potekle vojvode od Vestminstera u čijem posedu se nalazi veliki deo najvrednijih nekretnina u Londonu i to uglavnom u londonskoj oblasti Siti, globalnom središtu Iluminata.\nSlično je i svugde drugde u svetu. Kredo Mutva, vrhovni šaman i zvanični istoričar naroda Zulu u Africi, ispričao mi je da je veoma veliki broj afričkih lidera koji su bili postavljeni na pozicije moći nakon što su kolonijalni gospodari njihovom kontinentu dali „nezavisnost“, potiče iz krvnih loza afričkih kraljeva i kraljica koji su tvrdili da su potomci istih „bogova“ kao i njihovi pandani u Evropi.\nTo je tako zato što su kraljevske krvne loze i mreža iluminatskih tajnih društava pomoću koje manipulišu svetom bili sila koja je stajala iza svih velikih imperija u istoriji. U davna vremena, Sumer i Vavilon bili su glavna sedišta Iluminata u zemlji koju danas zovemo Irak, ali im je i Egipat bio od velike važnosti. Posle Vavilona, iluminatska mreža krvnih loza preselila je svoje sedište u Rim. Bilo je to u vreme Rimskog carstva i stvaranja crkve, odnosno institucionalizovanog hrišćanstva. Rimokatolička crkva, koju kontroliše tajno društvo jezuita, i danas se nalazi u središtu iluminatskih operacija. Posle pada Rimskog carstva, „operativno“ sedište preseljeno je u severnu Evropu, i neko vreme se nalazilo u Amsterdamu u Holandiji. Bilo je to u vreme kad je Holandija započela stvaranje svoje imperije kroz Holandsku istočno-indijsku kompaniju, sa sedištem u Južnoj Africi. Godine 1688, Vilijam Oranski – pripadnik jedne od krvnih loza – iz Holandije je napao Englesku, preuzevši 1689. godine presto kao Vilijam III. Vladao je zajedno sa kraljicom Meri, a potom samostalno, posle njene smrti 1694. godine. Te godine je izdao povelju na osnovu koje je stvorena Engleska banka i tako je počeo da nastaje globalni bankarski sistem. Bankarstvo i isfabrikovani bankarski dugovi oduvek su predstavljali glavna sredstva koja su krvne loze koristile da bi kontrolisale čovečanstvo. U to vreme krvne loze i mreža njihovih tajnih drušava preselile su svoje operativno središe u London i ono šo je, naravno, usledilo, bilo je ogromno i moćno Britansko carstvo. Ipak, to nije bilo carstvo „Britanaca“, već iluminatskih krvnih loza smeštenih u Britaniji. Daljom ekspanzijom britanske i drugih evropskih imperija u sve delove sveta, iluminatsle krvne loze „izvezene“ su na sve kontinente, uključujući – što je danas od najveće važnosti – Severnu Ameriku. S početkom slabljenja i propašću evropskih imperija, posebno u dždž veku, stvorio se utisak da su te kolonije – obe Amerike, Afrika, Azija i Australija – stekle „nezavisnost“, ali, nisu. Umesto toga, iluminatske krvne loze samo su zamenile otvorenu kontrolu daleko efikasnijom prikrivenom kontrolom – manipulacijom događajima uz pomoć „skrivene ruke” za koju javnost nema pojma da postoji. I dok su imperije bile prividno demontirane, Iluminati su u svojim „bivšim“ kolonijama, uključujući Sjedinjene Američke Države, ostavili krvne loze i mrežu tajnih društava kroz koju i danas deluju.\nNije li cudno da on jos uvek zivi.A znamo li da je on od Rokfelerovih? S postovanjem!\nPonekad pomislim da je ovo dobro organizovano drustvo spremno da samoreklamama o svojoj tajnosti ,govori javno kako bi uspostavili i nametnuli svoju dominaciju.A nisu i ne mogu biti toliko otporni i jaki ako im se suprostavi organizovano.Saka jada vlada masom.Pa sa nama se bore hiljadama godina i vazda je tu ogromni rizik i neizvjesnost.Zato smo mi na balkanu tako razjedinjeni dugo dugo vijekova...u vatri smo stalno...


Dodik pustio u rad treći linearni akcelerator – mojKontakt portal – Radio Televizija Kontakt\nDodik je rekao da se na ovaj način Centar za radioterapiju svrstava u evropski i svjetski vrh, a da Banjaluka postaje referentno ime na listi značajnih medicinskih destinacija.\nDodik je izrazio zahvalnost menadžmentu Kliničkog centra Banjaluka i kompanije “Euromedik”, kao i osoblju, koji nastavljaju da provode ideju da Centar za radioterapiju pruža najbolje usluge u regionu.\nPrema njegovim riječima, kompanija “Euromedik internešnal” ispunjava svoje obaveze iz javno-privatnog partnerstva uspostavljenog sa Vladom prije tri godine.\n“Naravno da idemo dalje, ne smijemo stati, jer ako stanemo par godina izgubili smo primat u ovoj oblasti. Naše opredjeljenje je da izgradimo bolnicu u Doboju i da bitno modernizujemo bolnicu Kasindo. To nije lako, jer nema zemlje bez značajnih problema u javnom sektoru, ali to ne mora značiti da treba da odustanemo od razvoja”, naglasio je Dodik.\nPredsjednik Srpske očekuje da će se ubrzo zatvoriti i međunarodni tender za rekonstrukciju Kliničkog centra vrijedan 80 miliona KM, nakon čega će ova zdravstvena ustanova ući u najbitniju fazu svog postojanja, jer će podizanjem nivoa drugih zdravstvenih usluga ući u krug najreferentnijih u regionu.\nMinistar zdravlja i socijalne zaštite Srpske Dragan Bogdanić istakao je da je puštanjem u rad trećeg linearnog akceleratora pacijentima iz Republike Srpske omogućena još jedna brža i efikasnija terapija.\nDirektor Kliničkog centra Banjaluka Duško Račić rekao je da saradnja ove ustanove i Centra za radioterapiju kompanije “Euromedik internešnal” predstavlja uspješan primjer javno-privatnog partnerstva, zahvaljaujući kojoj pacijenti u protekle tri godine imaju potpunu uslugu kod liječenja malignih oboljenja.\nDimitris Mulavasilis, predsjednik kompanije “Euromedik internešnal”, koja pruža usluge u Centru, rekao je da kombinacija najmodernije tehnologije i vrhunske kliničke prakse, omogućava da onkološki pacijenti iz Banjaluke i okruženja dobiju uslugu na svjetskom nivou bez putovanja u inostranstvo.\n“Naša vizija je da pružamo beskompromisne medicinske usluge na polju radijacione onkologije i dijagnostike i na način koji je djelotvoran za državu”, naveo je Mulavasilis, naglasivši da osoblje “Euromedik internešnala” obučavaju stručnjaci “Hjuston metodist” bolnice u Teksasu, koja je svjetski priznat centar za liječenje karcinoma.\nDirektor “Euromedik” Banjaluka Marijan Bilić istakao je da je Centar za radioterapiju usvojio sve tehnologije koje je ova kompanija obećala.\nOn je dodao je sav novac u Centar uložila ova kompanija, ali da je Vlada Srpske obezbijedila uslove da on nastane i ostane u Republici Srpskoj po isteku ugovora.\nBilić je naveo da u Centru radi osoblje iz Sremske Kamenice, Beograda, Skoplja, Podgorice i Banjaluke i izrazio želju da se kroz otvaranje katedre na Medicinskom fakultetu Univerziteta u Banjaluci usavrši rad u ovoj oblasti.\n“Ako stanemo, onda propadamo, moramo ići dalje i mi ćemo ići dalje”, rekao je Bilić.\n“Rapid Ark” tehnologija, čija primjena počinje trećim linearnim akceleratorom, omogućava kontinuiranu isporuku maksimalne doze zračenja na tumor u najkraćem periodu, uz maksimalnu zaštitu tkiva. Čitav proces liječenja kontrolisan je računarskim sistemom, a mogućnost greške svedena je na minimum.\nCentar za radioterapiju Banjaluka jedini je centar po modelu javno-privatnog partnerstva u Republici Srpskoj, a kompanija “Euromedik internešnal” iz Amsterdama počela je 2009. godine izgradnju i opremanje, dok su naredne godine preuzli sve onkološke pacijente u Republici Srpskoj.


Radio Nešvil – Bogatić » PROGLAŠENO VANREDNO STANJE U BADOVINCIMA, SALAŠU CRNOBARSKOM I CRNOJ BARI ZBOG OPASNOSTI OD POPLAVA PROGLAŠENO VANREDNO STANJE U BADOVINCIMA, SALAŠU CRNOBARSKOM I CRNOJ BARI ZBOG OPASNOSTI OD POPLAVA – Radio Nešvil – Bogatić\nPROGLAŠENO VANREDNO STANJE U BADOVINCIMA, SALAŠU CRNOBARSKOM I CRNOJ BARI ZBOG OPASNOSTI OD POPLAVA\nOdlukom predsednika opštine Bogatić Nenada Beserovca, a na predlog Štaba za vanredne situcije u Bogatiću večeras je zbog opasnosti od izlivanja Drine i Save proglašeno vanredno stanje na delu teritorije opštine Bogatić, u Mesnim zajednicama Badovinci, Salaš Crnobarski i Crna Bara.\nUsled obilnih padavina vodstostaj na 20 kilometara dugom toku Drine kroz opštinu Bogatić je u stalnom porastu, a protok na Hidrocentralni u Malom Zvorniku je dostigao 2000 kubika u sekundi. Od večeras su uvedena dežurstva u ugroženim Mesnim zajednicama i Opštinskom štabu za vanredne situacije, a po naredbi Sektora za vanredne situacije mobilisana je vatrogasno-spasilačka jedinica u Bogatiću. Shodno novonastaloj situaciji, u pripravnosti su mašine i ljudstvo u ugroženim selima, a obezbeđeno je i oko 36 kubika peska za intervenciju u slučaju da naselja budu ugrožena poplavnom bujicom. Javnom komunalnom preduzeću „Bogatić“ je naloženo da izvrši crpljenje septičkih jama u svim osnovnim i Mačvanskoj srednjoj školi, kao i drugim ustanovama gde je to neophodno. Od Zavoda za javno zdravlje u Šapcu je zatraženo da ponovo izvrši analizu kvaliteta pijaće vode. Tokom dana, zbog pojačanog vetra bilo je kraćih prekida u snabdevanju električnom energijom, ali su kvarovi zahvaljujući angažovanju radnika poslovnice „Elektrodistribucije“ brzo otklonjeni. Dve trafostanice koje se nalaze u nebranjenom delu u Badovincima i Crnoj Bari, uprkos porastu vodostaja na Drini, za sada nisu ugrožene pa nisu planirana isključenja električne energije u ovim mesnim zajednicama.\nKo je bio Sveti Dimitrije i šta nikako ne smete da radite uoči Mitrovdana!\n7. novembra 2019. radionesvil Komentari su isključeni na Ko je bio Sveti Dimitrije i šta nikako ne smete da radite uoči Mitrovdana!\nŠabački hipodrom 10-ti trkački dan\n20. septembra 2015. radionesvil Komentari su isključeni na Šabački hipodrom 10-ti trkački dan


Na Tehnološkom fakultetu u Novom Sadu otvorena laboratorija za Naftno-petrohemijsko inženjerstvo | NIS\nNIS > Poslovi i karijera > Energija znanja > Na Tehnološkom fakultetu u Novom Sadu otvorena laboratorija za Naftno-petrohemijsko inženjerstvo\nNa Tehnološkom fakultetu u Novom Sadu otvorena laboratorija za Naftno-petrohemijsko inženjerstvo\nNa Tehnološkom fakultetu Univerziteta u Novom Sadu, uz podršku NIS-a, otvorena je moderna laboratorija za naftno-petrohemijsko inženjerstvo.\nLaboratorija koja je opremljena najsavremenijim učilima, namenjena je unapređenju laboratorijskih vežbi na predmetima Tehnologija prerade nafte i Proizvodi nafte i treba da omogući studentima da usavrše svoje znanje u ovoj oblasti\nLaboratorija koja je opremljena najsavremenijim učilima, namenjena je unapređenju laboratorijskih vežbi na predmetima Tehnologija prerade nafte i Proizvodi nafte i treba da omogući studentima da usavrše svoje znanje u ovoj oblasti. Oprema je namenjena brazovanju studenata Naftno-petrohemijskog inženjerstva na Tehnološkom fakultetu u Novom Sadu.\nAdaptacija učionice deo je saradnje NIS-a i Tehnološkog fakulteta koji kompanija sprovodi u okviru programa „Energija znanja“. Ovaj program podrazumeva partnerstvo sa obrazovnim institucijama u zemlji namenjeno školovanju mladih stručnjaka, a samim tim i visokostručnih kadrova za rad u kompaniji.\nNakon otvaranja laboratorije, na Tehnološkom fakultetu Univerziteta u Novom Sadu održan je i „Dan NIS-a“ na kome su studenti imali priliku da slušaju predavanja eksperata i inženjera zaposlenih u NIS-u iz različitih oblasti prerade nafte i gasa\n„Strateško opredeljenje NIS-a je ulaganje u obrazovanje i poboljšanje uslova za rad obrazovnih institucija u našoj zemlji. NIS sarađuje sa više od 25 fakulteta u zemlji i inostranstvu. Otvaranjem jedne ovako moderne laboratorije u kojoj će se obrazovati mladi stručnjaci iz oblasti naftno-petrohemijskog inženjerstva, obezbediće da Tehnološki fakultet u Novom Sadu postane rasadnik talenata i vrhunskih stručnjaka u ovoj oblasti“, izjavio je Andrej Šibanov, zamenik generalnog direktora NIS-a i direktor Funkcije za organizaciona pitanja.\nStručno predavanje na temu „Rafinerija nafte i uloga MHC/DHT‐a u preradi nafte“ održao je Ivan Nikolić, glavni inženjer GPII\nSvečanom otvaranju laboratorije za naftno-petrohemijsko inženjerstvo prisustvovali su predstavnici kompanije NIS, rukovodstvo Tehnološkog fakulteta u Novom Sadu, mnogobrojni profesori i studenti. Nakon otvaranja laboratorije, na Tehnološkom fakultetu Univerziteta u Novom Sadu održan je i „Dan NIS-a“ na kome su studenti imali priliku da slušaju predavanja eksperata i inženjera zaposlenih u NIS-u iz različitih oblasti prerade nafte i gasa.\nPredavanje o „Aminskom postrojenju“ održao je Nebojša Dragojević, inženjer\nPredavanje na temu „Naftno‐petrohemijski inženjer u proizvodnji nafte“ održao je Slobodan Gojković, vodeći inženjer za naftne i gasne objekte, dok je predavanje o „Aminskom postrojenju“ održao Nebojša Dragojević, inženjer. Takođe, stručno predavanje na temu „Rafinerija nafte i uloga MHC/DHT‐a u preradi nafte“ održao je Ivan Nikolić, glavni inženjer GPII.\nPredavanje na temu „Naftno‐petrohemijski inženjer u proizvodnji nafte“ održao je Slobodan Gojković, vodeći inženjer za naftne i gasne objekte\nPredavanje na temu „NIS i Tehnološki fakultet – partneri u korporativnom programu „Energija znanja“ održali su dr. Snežana Lakićević, savetnik direktora Funkcije za organizaciona pitanja za saradnju sa univerzitetima, obrazovnim i naučnim institucijama NIS-a i dr. Dragan Govedarica, vanredni profesor Katedre za naftno-petrohemijsko inženjerstvo.\nKompanija NIS do sada je potpisala 46 sporazuma o saradnji sa domaćim i međunarodnim naučnim i obrazovnim ustanovama. Zbog doprinosa unapređenju uslova obrazovanja u Srbiji, NIS je prva kompanija koja je dobila prestižnu „Svetosavsku nagradu“ koju dodeljuje Ministarstvo prosvete, nauke i tehnološkog razvoja Vlade Republike Srbije.


Danas godišnjica oslobođenja Beograda u II svetskom ratu\nMemorijalnim defileom, polaganjem venaca, otkrivanjem ploče sa imenima ulica u Beogradu i svečanom akademijom u Narodnom pozorištu, danas će biti obeležene 72 godine od oslobođenja Beograda u Drugom svetskom ratu.\nMemorijalni defile zakazan je za podne, a učesnici će se kretati od „Londona“ do Palate „Albanija“.\nNakon toga defile će se približiti hotelu „Moskva“ gde se kod Terazijske cesme nalazi predposlednji punkt, odakle se nastavlja ka Trgu Republike, a na sceni kod palate „Albanija“ publika ce imati prilike da prisustvuje scenskom prikazu borbi za „Albaniju“.\nBorba za ovo zdanje vodila se punih sedam sati i osvajana je „sprat po sprat“, nakon čega je počelo povlačenje neprijateljske vojske iz grada.\nU defileu od „Londona“ do Palate „Albanija“ ucestvovace i predstavnici Ministarstva odbrane, Ministarstva unutrašnjih poslova, veterani SUBNOR-a i gradani.\nPredstavnici Vlade Srbije i Grada Beograda će otkriti ploce sa imenima ulica u Beogradu koje su dobile po sovjetskim komandantima jednica Crvene armije koje su ucestvovale u oslobadanju Beograda.\nNa Novom Beogradu bivša Ulica Goce Delceva postaje Bulevar maršala Tolbuhina, a bivša Pohorska ulica će ubuduće nositi ime Ulica generala Ždanova.\nVojna parada 20. oktobra, počasni gost Medvedev


Srbi sude finale U21 Evropskog prvenstva! - BIGportal.ba\nJuni 28, 2019 Juni 28, 2019 093\nSrpska sudijska trojka na čelu sa Srđanom Jovanovićem deliće pravdu u finalu U21 Evropskog prvenstva. Jovanović je na turniru u Italiji i San Marinu obavio odličan posao u dva meča koja je vodio i dobio poverenje da sudi u meču za titulu. U prvom kolu je bio arbitar u duelu…\nSrpska sudijska trojka na čelu sa Srđanom Jovanovićem deliće pravdu u finalu U21 Evropskog prvenstva.\nJovanović je na turniru u Italiji i San Marinu obavio odličan posao u dva meča koja je vodio i dobio poverenje da sudi u meču za titulu.\nU prvom kolu je bio arbitar u duelu između Francuske i Engleske gde je dosudio dva penala “trikolorima”, a potom je sudio i okršaj između Belgije i Italije gde je deset puta pokazao žuti karton.\nJovanoviću će u finalu U21 EP, u kojem će u nedelju u Udinama igrati Španija i Nemačka, pomagati Uroš Stojković i Milan Mihajlović.\nOvo će mu biti najveći izazov u karijeri jer je do sada na međunarodnoj sceni uglavnom sudio mlađim kategorijama, te u kvalifikacijama za Ligu šampiona i u grupnoj fazi Lige Evrope.\nNema sumnje da će već ove sezone dobiti poverenje UEFA i da sudi u grupnoj fazi LŠ, jer se pre ovog prvenstva pokazao i u dva meča kvalifikacija za EURO 2020, gde je između ostalog delio pravdu i Nemačkoj.\n* Prošle sezone je samo po jednom sudio u mečevima u kojima su u Superligi Srbije igrali Crvena zvezda (2:1 u Zemunu, penal) i Partizan (0:1 protiv Radničkog Niš).\nLondonski derbi pripao Čelsiju


Interpol poslao zahtjeve BiH za provjeru lica u vazi sa terorističkim napadom u Parizu | Banjaluka.net\nInterpol poslao zahtjeve BiH za provjeru lica u vazi sa terorističkim napadom u Parizu\nDirektor Direkcije za koordinaciju policijskih tijela BiH Mirsad Vilić rekao je večeras u Sarajevu da su policijske agencije u BiH dobile zahtjeve od Interpola za provjeru nekih lica i radnji u vezi sa sinoćnjim terorističkim napadom u Parizu.\nOn je na konferenciji za novinare nakon sastanka Udarne radne grupe za borbu protiv terorizma, koju čine predstavnici Tužilaštva BiH i obavještajnih i policijskih struktura na nivou BiH, Republike Srpske i Federacije BiH, istakao da se ovi zahtjevi Interpola ne odnose na državljane BiH.\nVilić je potvrdio da postoji nadzor nad bezbjednosno interesantnim licima u BiH.\nMinistar bezbjednosti BiH Dragan Mektić istakao je da postoji jaka saradnja sa francuskim obavještajnim službama i policijskih agencijama.\n-Posredstvom Interpola razmjenjujemo sa njima informacije i zajedno tragamo za određenim brojem lica za koje oni imaju indicije da su umiješana u terorističke napade u Parizu. To se ne odnosi na državljane BiH ili strance koji imaju bilo kakvu vezu sa BiH- pojasnio je Mektić.\nVilić je ponovio da je Direkcija već sinoć, u saradnji sa ostalim policijskim agencijama, preduzela određene mjere i radnje na zaštiti diplomatsko-konzularnih predstavništava /DKP/, ali da ne zna do kada će one ostati na snazi jer to zavisi od razvoja situacije.\nPrema njegovim riječima, sve policijske agencije preduzele su mjere na većem nivou iz njihove nadležnosti.\nPredsjedavajući Savjeta ministara BiH Denis Zvizdić rekao je da je izražena spremnost da se izađe u susret i uradi sve što francuska Ambasada i država od BiH budu tražile.\n“Podignut je stepen bezbjednosti svih DKP-ova, a posebno su zaštićeni Ambasada i druge institucije koje imaju vezi sa Francuskom”, istakao je Zvizdić.\nOn je naveo da će Savjet ministara BiH vrlo aktivno i konzistentno nastaviti da realizuje Strategiju borbe protiv terorizma i svih obika ekstremizma i da će dati svaku vrstu pomoći policijskim i obavještajnim agencijama, a posebno Tužilaštvu BiH.\n-Vrlo brzo će biti ponovo reaktivirana sva tijela predviđena Strategijom koja će biti isključivo nadležna za borbu protiv terorizma i ekstremizma – prije svih operativna i udarna grupa – s ciljem pravovremene razmjene informacija, preventivnog djelovanja i efikasne borbe protiv terorizma i svih drugih oblika kriminala- naglasio je Zvizdić.\nPrema njegovim riječima, razgovarano je i o daljim modelima i oblicima koje BiH mora da preduzme u vezi sa mogućim dolaskom migranata na ovo područje.\nGlavni tužilac Tužilaštva BiH Goran Salihović rekao je da moraju biti ojačani svi kapaciteti na svim nivoima kad je riječ o bezbjednosti.\nPrema njegovim riječima, Visoki sudski i tužilački savjet BiH treba do kraja godine da izabere osam tužilaca zaduženih za predmete iz oblasti terorizma za čiji rad su obezbijeđena sredstva.\nOn je naglasio da ne može jedan i po tužilac da radi na predmetima terorizma.\nSalihović smatra i da koordinacija policijskih tijela mora da bude još bolja.


Metju doneo smrtonosne poplave, milioni Amerikanaca bez struje\nUragan Metju, koji je u fazi slabljenja u blizini obala američkih država Džordžija i Južna Karolina, doneo je u SAD smrtonosne poplave, više miliona ljudi je ostalo bez struje na Floridi gde je, prema prvim inoformacijama, poginulo petoro ljudi.\nRano jutros, uragan je ušao u fazu slabljenja, a najsnažniji udari vetra su do 165 kilometara na sat, uglavnom u oblastima istorijskih gradova iz kolonijalnog doba Čarlstona, Severna Karolina i Savana, prenosi AFP.\n“U narednih 36 sati postoji velika životna opasnost na severnom delu obale Floride, u Džordžiji i na obalama Južne Karoline” upozorava Nacionalni centar za uragane u Majamiju.\nVlasti u Južnoj Karolini su naredile evakuacij u skloništa koja su obezbeđena u školskim zgradama za više hiljada ljudi.\nVeć je nekoliko miliona amerikanaca evakuisano po naredbama i uvođenjem policijskih časova u gradove u kojima je uragan bio u većoj snazi.\nNa Haitiju je od ovog uragana poginulo više od 400 ljudi, nakon čega se premestio na Jamajku, Kubu, preko Dominikanske Republike do Bahama.\n“Meteorološki stručnjaci opisali su ovaj uragan kao oluju koja se dešava ”jednom u 100 godina”” rekao je gradonačelnik Džeksonvila Leni Kari na Floridi.\nUragan Metju je žestoko pogodio Haiti snagom koja se obeležava kao Uragan 4, ali je na putu ka obalama SAD počeo da slabi. SAD je preventivno angažovao hitne službe, a milioni ljudi su unapred evakuisani.\nSAD predsednik Barak Obama je proglasio vanredno stanje na Floridi, u Gruziji, u Severnoj i Južnoj Karolini.\nMertju izazvao velike poplave u S.Karolini i Virdžiniji\nBroj žrtava uragana Metju na Haitiju porastao na 877\nDve žrtve uragana na Floridi\nAntoanet Dezilijer, francuska književnikca\t(1638-1694)